cyanic-selkie/wikianc huggingface dataset:
ಪ್ಯಾರೆಲೆಲ್ ಕಂಪ್ಯೂಟಿಂಗ್(ಏಕಕಾಲದ ಗಣಕಕಾರ್ಯ)
ಅಮ್ಡಾಲ್'ಸ್ ನಿಯಮ ಮತ್ತು ಗಸ್ಟಾಫ್‌ಸನ್'ಸ್ ನಿಯಮ
ಇದರಲ್ಲಿ S ಕ್ರಮವಿಧಿಯ ವೇಗವರ್ಧನೆ(ಮೂಲ ಅನುಕ್ರಮಣೀಯ ಕಾರ್ಯಗತ ಸಮಯದ ಅಂಶ)ಮತ್ತು P ಯು ಭಿನ್ನಾಂಕವಾಗಿದ್ದು, ಏಕಕಾಲಿಕ ಗಣನೆ ಸಾಧ್ಯವಾಗುತ್ತದೆ. ಕ್ರಮವಿಧಿಯ ಅನುಕ್ರಮಣೀಯ ಭಾಗವು ಕಾರ್ಯಗತ ಅವಧಿಯ 10%ಆಗಿದ್ದರೆ, ನಾವು 10× ವೇಗವರ್ಧನೆಗಿಂತ ಕಡಿಮೆ ಪಡೆಯಬಹುದು. ನಾವು ಎಷ್ಟು ಸಂಸ್ಕಾರಕಗಳನ್ನು ಸೇರಿಸುತ್ತೇವೆ ಎನ್ನುವುದು ಪರಿಗಣಿತವಾಗುವುದಿಲ್ಲ. ಇದು ಹೆಚ್ಚು ಏಕಕಾಲ ಅನುಷ್ಠಾನ ಘಟಕಗಳನ್ನು ಸೇರಿಸುವ ಉಪಯುಕ್ತತೆ ಬಗ್ಗೆ ಹೆಚ್ಚಿನ ಮಿತಿಯನ್ನು ಒದಗಿಸುತ್ತದೆ. ಅನುಕ್ರಮಣೀಯ ತೊಡಕುಗಳಿಂದ ಕಾರ್ಯವನ್ನು ವಿಭಜಿಸಲಾಗದಿದ್ದರೆ,ಹೆಚ್ಚಿನ ಪ್ರಯತ್ನದ ಬಳಕೆಯಿಂದ ಯಾವುದೇ ಪರಿಣಾಮವಿಲ್ಲ. ಮಗು ಜನ್ಮತಾಳಲು 9 ತಿಂಗಳು ತುಂಬಬೇಕಾಗುತ್ತದೆ. ಎಷ್ಟು ಮಹಿಳೆಯರನ್ನು ಗೊತ್ತುಮಾಡಿದ್ದಾರೆ ಎನ್ನುವುದು ಮುಖ್ಯವಲ್ಲ. ಗಸ್ಟಾಫ್‌ಸನ್'ಸ್ ನಿಯಮ ಗಣಕದ ಇನ್ನೊಂದು ನಿಯಮವಾಗಿದ್ದು, ಅಮ್ಡಾಲ್'ಸ್ ನಿಯಮಕ್ಕೆ ಹತ್ತಿರದ ಸಂಬಂಧ ಹೊಂದಿದೆ. ಇದನ್ನು ಹೀಗೆ ರೂಪಿಸಬಹುದು:
ಇದರಲ್ಲಿ P ಸಂಸ್ಕಾರಕಗಳ ಸಂಖ್ಯೆ,S ವೇಗ ವರ್ಧಕ ಮತ್ತು α  ಪ್ರಕ್ರಿಯೆಯ ಏಕಕಾಲಿಕ ರಹಿತ ಭಾಗ. ಅಮ್ಡಾಲ್'ಸ್ ನಿಯಮವು ಸ್ಥಿರ ಸಮಸ್ಯೆ ಗಾತ್ರವನ್ನು ಹೊಂದುತ್ತದೆ ಮತ್ತು ಅನುಕ್ರಮ ವಿಭಾಗದ ಗಾತ್ರವು ಸಂಸ್ಕಾರಕಗಳ ಸಂಖ್ಯೆಯಿಂದ ಪ್ರತ್ಯೇಕವಾಗಿದೆ. ಆದರೆ ಗಸ್ಟಾಫನ್`ಸ್ ನಿಯಮ ಈ ಊಹೆಗಳನ್ನು ಮಾಡುವುದಿಲ್ಲ.
ಅವಲಂಬನೆಗಳು
ದತ್ತಾಂಶ ಅವಲಂಬನೆಗಳತಿಳುವಳಿಕೆ ಏಕಕಾಲ ಕ್ರಮಾವಳಿಯನ್ನು ಅನುಷ್ಠಾನಕ್ಕೆ ತರುವುದಕ್ಕೆ ತಳಹದಿಯಾಗಿದೆ. ಯಾವುದೇ ಕ್ರಮವಿಧಿಯು ಕ್ರಿಟಿಕಲ್ ಪಾಥ್ ಎಂದು ಹೆಸರಾದ ಅವಲಂಬಿಕ ಎಣಿಕೆಗಳ ಉದ್ದದ ಸರಪಳಿಗಿಂತ ವೇಗವಾಗಿ ಕಾರ್ಯನಿರ್ವಹಿಸುವುದಿಲ್ಲ. ಏಕೆಂದರೆ ಎಣಿಕೆಗಳು ಸರಪಳಿಯ ಮುಂಚಿನ ಎಣಿಕೆಗಳನ್ನು ಅವಲಂಬಿಸಿರುವುದರಿಂದ ವ್ಯವಸ್ಥಿತವಾಗಿ ನಿರ್ವಹಿಸಬೇಕು. ಆದಾಗ್ಯೂ, ಬಹುತೇಕ ಕ್ರಮಾವಳಿಗಳು ಅವಲಂಬಿತ ಎಣಿಕೆಗಳ ಉದ್ದದ ಸರಪಣಿಯನ್ನು ಹೊಂದಿರುವುದಿಲ್ಲ. ಏಕಕಾಲದಲ್ಲಿ ಸ್ವತಂತ್ರ ಎಣಿಕೆಗಳನ್ನು ಕಾರ್ಯಗತಗೊಳಿಸಲು ಸಾಮಾನ್ಯವಾಗಿ ಅವಕಾಶಗಳಿರುತ್ತವೆ. Pi ಮತ್ತು Pj ಎರಡು ಕ್ರಮವಿಧಿ ಭಾಗಗಳಾಗಿರಲಿ. ಬರ್ನ್‌ಸ್ಟೇನ್ ಪರಿಸ್ಥಿತಿಗಳು ಎರಡು ಸ್ವತಂತ್ರವಾಗಿದ್ದಾಗ ಅದನ್ನು ಏಕಕಾಲಿಕವಾಗಿ ಕಾರ್ಯಗತಗೊಳಿಸಬಹುದೆಂದು ವಿವರಿಸುತ್ತದೆ. P iಗೆ I i ಎಲ್ಲ ದತ್ತಮಾಹಿತಿ(ಆದಾನ) ಚರಾಂಶವಾಗಿರಲಿ O i ಪ್ರದಾನ(ಔಟ್‌ಪುಟ್) ಚರಾಂಶಗಳಾಗಿವೆ.ಇದೇ ರೀತಿ P jಗೆ P i ಮತ್ತು P j ಸ್ವತಂತ್ರವಾಗಿವೆ.
ಪ್ರಥಮ ಪರಿಸ್ಥಿತಿಯ ಉಲ್ಲಂಘನೆಯು ಕಾರ್ಯಹರಿವು ಅವಲಂಬನೆಯನ್ನು ಪರಿಚಯಿಸುತ್ತದೆ. ಮೊದಲ ಹೇಳಿಕೆಗೆ ಹೊಂದಿಕೆಯಾಗುವಂತೆ ಎರಡನೇ ಹೇಳಿಕೆ ಬಳಸಿಕೊಂಡು ಫಲಿತಾಂಶ ನೀಡುವುದಾಗಿದೆ. ಎರಡನೇ ಪರಿಸ್ಥಿತಿಯು ಅವಲಂಬನೆ-ವಿರೋಧಿಯನ್ನು ಬಿಂಬಿಸುತ್ತದೆ. ಎರಡನೇ ಹೇಳಿಕೆ (P j) ಯು ಮೊದಲ ಹೇಳಿಕೆ (P i)ಗೆ ಅಗತ್ಯವಾದ ಚರಾಂಶ(ವೇರಿಯೇಬಲ್)ವನ್ನು ಅಳಿಸಿಹಾಕಿದಾಗ ಇದು ಉಂಟಾಗುತ್ತದೆ. ಮೂರನೇ ಮತ್ತು ಅಂತಿಮ ಪರಿಸ್ಥಿತಿಯು ಪ್ರದಾನ(ಔಟ್‌ಪುಟ್) ಅವಲಂಬನೆಯನ್ನು ಬಿಂಬಿಸುತ್ತದೆ. ಎರಡು ಹೇಳಿಕೆಗಳು ಒಂದೇ ಸ್ಥಳದಲ್ಲಿದ್ದರೆ, ಅಂತಿಮ ಫಲಿತಾಂಶವು ತಾರ್ಕಿಕವಾಗಿ ಕೊನೆಯಲ್ಲಿ ಕಾರ್ಯಗತಗೊಳಿಸಿದ ಹೇಳಿಕೆಯಿಂದ ಬರುತ್ತದೆ. ಅನೇಕ ವಿಧಗಳ ಅವಲಂಬನೆಗಳನ್ನು ಪ್ರದರ್ಶಿಸುವ ಕೆಳಗಿನ ಕಾರ್ಯಗಳನ್ನು ಪರಿಗಣಿಸಿ.
1: ಕಾರ್ಯ Dep(a, b) 2: c := a·b 3: d := 2·c 4: ಮುಗಿದ ಕಾರ್ಯ
Dep(a, b)ಯಲ್ಲಿ ಕಾರ್ಯಾಚರಣೆ 3ನ್ನು ಕಾರ್ಯಾಚರಣೆ 2ಕ್ಕಿಂತ ಮುಂಚೆ(ಅಥವಾ ಏಕಕಾಲವಾಗಿ)ಕಾರ್ಯಗತಗೊಳಿಸಲಾಗುವುದಿಲ್ಲ. ಏಕೆಂದರೆ ಕಾರ್ಯಾಚರಣೆ 3 ಕಾರ್ಯಾಚರಣೆ 2ರ ಫಲಿತಾಂಶವನ್ನು ಬಳಸಿಕೊಳ್ಳುತ್ತದೆ. ಇದು ಪರಿಸ್ಥಿತಿ 1ನ್ನು ಉಲ್ಲಂಘಿಸುತ್ತದೆ ಹಾಗೂ ಕಾರ್ಯಹರಿವು ಅವಲಂಬನೆಯನ್ನು ಪರಿಚಯಿಸುತ್ತದೆ.
1: ಕಾರ್ಯ NoDep(a, b) 2: c := a·b 3: d := 2·b 4: e := a+b 5: ಅಂತಿಮ ಕಾರ್ಯ
ಈ ಉದಾಹರಣೆಯಲ್ಲಿ ಸೂಚನೆಗ ನಡುವೆ ಅವಲಂಬನೆಗಳು ಇರುವುದಿಲ್ಲ. ಆದ್ದರಿಂದ ಅವು ಏಕಕಾಲದಲ್ಲಿ ನಿರ್ವಹಿಸಬಹುದು.ಬರ್ನ್‌ಸ್ಟೈನ್`ಸ್ ಷರತ್ತುಗಳು ಸ್ಮರಣ ಕೋಶವನ್ನು ಎರಡು ಪ್ರಕ್ರಿಯೆಗಳ ನಡುವೆ ಹಂಚಿಕೆಗೆ ಅವಕಾಶ ನೀಡುವುದಿಲ್ಲ. ಇದಕ್ಕೆ ಪ್ರವೇಶಗಳ ನಡುವೆ ಒಂದು ರೀತಿಯ ಅನುಕ್ರಮದ ವ್ಯವಸ್ಥೆ ಬೇಕಾಗುತ್ತದೆ. ಉದಾಹರಣೆಗೆ ಸೆಮಾಫೋರ್‌ಗಳು, ಬ್ಯಾರಿಯರ್‌‌ಗಳು ಅಥವಾ ಏಕಕಾಲಿಕತೆ ವಿಧಾನ.
ದೋಷದ ಪರಿಸ್ಥಿತಿಗಳು, ಮ್ಯೂಚುಯಲ್ ಎಕ್ಸ್‌ಕ್ಲೂಷನ್,ಏಕಕಾಲಿಕತೆ ಮತ್ತು ಏಕಕಾಲದ ಸ್ಲೋ ಡೌನ್.
ಏಕಕಾಲಿಕ ಕ್ರಮವಿಧಿಯಲ್ಲಿ ಉಪಕಾರ್ಯಗಳನ್ನು ಥ್ರೆಡ್ಸ್ ಎಂದು ಕರೆಯಲಾಗುತ್ತದೆ. ಕೆಲವು ಏಕಕಾಲಿಕ ಕಂಪ್ಯೂಟರ್ ವಿನ್ಯಾಸಗಳು ಸಣ್ಣ ಹಗುರಭಾರದ ಫೈಬರ್ಸ್ ಎಂದು ಕರೆಯುವ ಥ್ರೆಡ್ ಆವೃತ್ತಿಗಳನ್ನು ಬಳಸುತ್ತದೆ. ಉಳಿದವು ಪ್ರೊಸೆಸಸ್(ಸಂಸ್ಕರಣೆಗಳು) ಎಂಬ ದೊಡ್ಡ ಆವೃತ್ತಿಗಳನ್ನು ಬಳಸುತ್ತವೆ. ಆದಾಗ್ಯೂ, ಥ್ರೆಡ್ಸ್‌ನ್ನು ಸಾಮಾನ್ಯವಾಗಿ ಉಪಕಾರ್ಯಗಳಿಗೆ ಸಾರ್ವತ್ರಿಕ ಪದವಾಗಿ ಸ್ವೀಕರಿಸಲಾಗಿದೆ. ಥ್ರೆಡ್ಸ್ ಅವುಗಳ ನಡುವೆ ಹಂಚಿಕೆಯಾಗುವ ಚರಾಂಶಗಳನ್ನು ನವೀಕರಿಸುವ ಅಗತ್ಯವಿರುತ್ತದೆ. ಎರಡು ಕ್ರಮವಿಧಿಗಳ ನಡುವೆ ಸೂಚನೆಗಳನ್ನು ಯಾವುದೇ ಶ್ರೇಣಿಯಲ್ಲಿ ನಡುವೆ ಸೇರಿಸಬಹುದು. ಉದಾಹರಣೆಗೆ ಕೆಳಗಿನ ಕ್ರಮವಿಧಿಯನ್ನು ಪರಿಗಣಿಸಿ,
ಸೂಚನೆ 1Bಯನ್ನು 1A ಮತ್ತು 3A  ನಡುವೆ ಕಾರ್ಯಗತಗೊಳಿಸಿದರೆ ಅಥವಾ ಸೂಚನೆ  1Aಯನ್ನು 1B ಮತ್ತು 3 ನಡುವೆ ಕಾರ್ಯಗತಗೊಳಿಸಿದರೆ ಕ್ರಮವಿಧಿಯು ತಪ್ಪು ದತ್ತಾಂಶವಾಗುತ್ತದೆ. ಇದನ್ನು ದೋಷದ ಪರಿಸ್ಥಿತಿಎಂದು ಕರೆಯಲಾಗುತ್ತದೆ. ಮ್ಯೂಚುವಲ್ ಎಕ್ಸ್‌ಕ್ಲೂಷನ್(ಪರಸ್ಪರ ಹೊರಗಿಡುವ)ಒದಗಿಸಲು ಪ್ರೋಗ್ರಾಮರ್ ಲಾಕ್(ಬೀಗ) ಬಳಸಬೇಕಾಗುತ್ತದೆ. ಲಾಕ್ ಕ್ರಮವಿಧಿ ಭಾಷೆಯ ರಚನೆಯಾಗಿದ್ದು, ಚರಾಂಶವನ್ನು ನಿಯಂತ್ರಣಕ್ಕೆ ತೆಗೆದುಕೊಳ್ಳಲು ಒಂದು ಥ್ರೆಡ್‌ಗೆ ಅವಕಾಶ ನೀಡುತ್ತದೆ ಹಾಗು ಆ ಚರಾಂಶವು ಲಾಕ್ ಆಗುವ ತನಕ ಇತರೆ ಥ್ರೆಡ್‌ಗಳಿಗೆ ಅದನ್ನು ಓದದಂತೆ ಅಥವಾ ಬರೆಯದಂತೆ ತಡೆಯುತ್ತದೆ. ಲಾಕ್ ಹಿಡಿದಿರುವ ಥ್ರೆಡ್ ತನ್ನ ಕ್ರಿಟಿಕಲ್ ಸೆಕ್ಷನ್(ಕೆಲವು ಚರಾಂಶಕ್ಕೆ ವಿಶೇಷ ಪ್ರವೇಶ ಅಗತ್ಯವಿರುವ ಕ್ರಮವಿಧಿಯ ಭಾಗ)ಕಾರ್ಯಗತಗೊಳಿಸಲು ಮತ್ತು ದತ್ತಾಂಶವು ಮುಗಿದ ಕೂಡಲೇ ಅದನ್ನು ಅನ್‌ಲಾಕ್ ಮಾಡಲು ಮುಕ್ತವಾಗಿರುತ್ತದೆ. ಆದ್ದರಿಂದ,ಸರಿಯಾದ ಕ್ರಮವಿಧಿ ಕಾರ್ಯಗತಕ್ಕೆ ಮೇಲಿನ ಕ್ರಮವಿಧಿಯ ಲಾಕ್‌ಗಳನ್ನು ಬಳಸುವುದಕ್ಕಾಗಿ ಪುನಃಬರೆಯಬೇಕಾಗುತ್ತದೆ.
ಒಂದು ಥ್ರೆಡ್ ಚರಾಂಶ Vನ್ನು ಯಶಸ್ವಿಯಾಗಿ ಲಾಕ್ ಮಾಡುತ್ತದೆ. ಇನ್ನೊಂದು ಥ್ರೆಡ್ V ಅನ್‌ಲಾಕ್ ಆಗುವ ತನಕ ಮುಂದುವರಿಯಲು ಅಸಮರ್ಥವಾಗಿ ಲಾಕ್ಡ್ ಔಟ್ ಆಗಿರುತ್ತದೆ. ಇದು ಕ್ರಮವಿಧಿಯನ್ನು ಸರಿಯಾಗಿ ನಿವರ್ಹಿಸುವುದನ್ನು ಖಾತರಿ ಮಾಡುತ್ತದೆ. ಲಾಕ್‌ಗಳು ಸರಿಯಾದ ಕ್ರಮವಿಧಿ ನಿರ್ವಹಣೆಯನ್ನು ಖಾತರಿ ಪಡಿಸಲು ಅಗತ್ಯವಾಗಿದ್ದರೂ, ಇದು ಕ್ರಮವಿಧಿಯನ್ನು ನಿಧಾನಗೊಳಿಸಬಹುದು.
ಬಹು ಚರಾಂಶಗಳನ್ನು ನಾನ್ ಆಟೋಮಿಕ್ ಲಾಕ್‌ಗಳನ್ನು ಬಳಸಿ ಲಾಕ್ ಮಾಡಿದರೆ ಕ್ರಮವಿಧಿ ಡೆಡ್‌ಲಾಕ್(ಕೀಲಿಬೀಗ) ಆಗುವ ಸಾಧ್ಯತೆ ಉಂಟಾಗುತ್ತದೆ. ಅಟೋಮಿಕ್ ಲಾಕ್ ಬಹು ಚರಾಂಶಗಳನ್ನು ಒಂದೇ ಬಾರಿ ಲಾಕ್ ಮಾಡುತ್ತದೆ. ಇದು ಎಲ್ಲವನ್ನೂ ಲಾಕ್ ಮಾಡಲು ಸಾಧ್ಯವಾಗದಿದ್ದರೆ, ಅವುಗಳಲ್ಲಿ ಯಾವುದನ್ನೂ ಲಾಕ್ ಮಾಡುವುದಿಲ್ಲ. ಎರಡು ಥ್ರೆಡ್‌ಗಳು ಪ್ರತಿಯೊಂದು ನಾನ್ ಆಟೋಮಿಕ್ ಲಾಕ್‌ಗಳನ್ನು ಬಳಸಿಕೊಂಡು ಎರಡು ಚರಾಂಶಗಳನ್ನು ಲಾಕ್ ಮಾಡಿದರೆ, ಒಂದು ಥ್ರೆಡ್ ಅವುಗಳಲ್ಲಿ ಒಂದನ್ನು ಲಾಕ್ ಮಾಡಲು ಮತ್ತು ಎರಡನೇ ಥ್ರೆಡ್ ಎರಡನೇ ಚರಾಂಶವನ್ನು ಲಾಕ್ ಮಾಡಲು ಸಾಧ್ಯವಾಗುತ್ತದೆ. ಇಂತಹ ಪ್ರಕರಣದಲ್ಲಿ ಯಾವುದೇ ಪೂರ್ಣವಾಗುವುದಿಲ್ಲ ಮತ್ತು ಇದರ ಫಲವಾಗಿ ಡೆಡ್‌ಲಾಕ್(ಕೀಲಿಬೀಗ) ಉಂಟಾಗುತ್ತದೆ.
ಅನೇಕ ಏಕಕಾಲಿಕ ಕ್ರಮವಿಧಿಗಳ ಉಪಕಾರ್ಯಗಳಿಗೆ ಏಕಕಾಲಿಕ ಕಾರ್ಯ ದ ಅಗತ್ಯವಿರುತ್ತದೆ. ಇದಕ್ಕೆ ಬ್ಯಾರಿಯರ್ ಬಳಕೆಯು ಅಗತ್ಯವಾಗಿರುತ್ತದೆ. ತಂತ್ರಾಂಶ ಲಾಕ್ ಬಳಸಿ ಬಾರಿಯರ್‌ಗಳನ್ನು ಕಾರ್ಯಗತಗೊಳಿಸಬಹುದು. ಲಾಕ್ ಮುಕ್ತ ಮತ್ತು ಕಾಯುವಿಕೆ ಮುಕ್ತ ಕ್ರಮಾವಳಿಗಳೆಂದು ಹೆಸರಾದ ಕ್ರಮಾವಳಿಗಳ ಒಂದು ವರ್ಗ ಲಾಕ್‍‌ಗಳು ಮತ್ತು ಬ್ಯಾರಿಯರ್‌ಗಳ ಬಳಕೆಯನ್ನು ತಪ್ಪಿಸಿದೆ. ಆದಾಗ್ಯೂ,ಈ ಮಾರ್ಗವು ಸಾಮಾನ್ಯವಾಗಿ ಕಾರ್ಯಗತಗೊಳಿಸಲು ಕಷ್ಟವಾಗಿದ್ದು, ಸರಿಯಾಗಿ ವಿನ್ಯಾಸಗೊಳಿಸಿದ ದತ್ತಾಂಶ ರಚನೆಗಳು ಅಗತ್ಯವಿರುತ್ತದೆ.
ಎಲ್ಲ ಏಕಕಾಲಿಕಯು ವೇಗವರ್ಧನೆಯಲ್ಲಿ ಫಲಿತಾಂಶ ನೀಡುವುದಿಲ್ಲ. ಸಾಮಾನ್ಯವಾಗಿ ಕಾರ್ಯವೊಂದನ್ನು ಹೆಚ್ಚೆಚ್ಚು ಥ್ರೆಡ್‌ಗಳಿಗೆ ವಿಭಜಿಸಿದಾಗ,ಆ ಥ್ರೆಡ್‌ಗಳು ತಮ್ಮ ಅವಧಿಯ ಹೆಚ್ಚಿನ ಭಾಗವನ್ನು ಪರಸ್ಪರ ಸಂಪರ್ಕಿಸಲು ಖರ್ಚುಮಾಡುತ್ತವೆ. ತರುವಾಯ, ಮೇಲ್ಭಾಗದ ಸಂಪರ್ಕದಲ್ಲಿರುವ ಥ್ರೆಡ್ ಸಮಸ್ಯೆ ಬಿಡಿಸಲು ತೆಗೆದುಕೊಳ್ಳುವ ಸಮಯದಲ್ಲಿ ಪ್ರಧಾನವಾಗಿರುತ್ತದೆ ಹಾಗು ಮತ್ತಷ್ಟು ನಿರ್ವಹಣೆ ವಿತರಣೆ(ಇನ್ನಷ್ಟು ಥ್ರೆಡ್‌ಗಳಿಗೆ ಕಾರ್ಯಹೊರೆಯನ್ನು ವಿಭಜಿಸುವುದು) ಕಾರ್ಯವನ್ನು ಮುಗಿಸಲು ಬೇಕಾಗುವ ಅವಧಿಯನ್ನು ತಗ್ಗಿಸುವ ಬದಲಿಗೆ ಹೆಚ್ಚಿಸುತ್ತದೆ. ಇದು ಏಕಕಾಲದ ವೇಗ ಕುಂಠಿತ ಎಂದು ಹೆಸರಾಗಿದೆ.
ಫೈನ್ ಗ್ರೇನಡ್, ಕೋರ್ಸ್ ಗ್ರೇನಡ್ ಮತ್ತು ಎಂಬರಾಸಿಂಗ್ ನಿರ್ವಹಣೆ ವಿತರಣೆ
ಅನ್ವಯಿಕ ತಂತ್ರಾಂಶಗಳು ಅವುಗಳ ಉಪಕಾರ್ಯಗಳು ಎಷ್ಟು ಬಾರಿ ಏಕಕಾಲಿಕವಾಗುವ ಅಥವಾ ಪರಸ್ಪರ ಸಂಪರ್ಕಿಸುವ ಅಗತ್ಯವಿರುತ್ತದೆ ಎನ್ನುವುದಕ್ಕೆ ಅನುಗುಣವಾಗಿ ವಿಂಗಡನೆಯಾಗಿರುತ್ತದೆ. ಅನ್ವಯಿಕ ತಂತ್ರಾಂಶದ ಉಪಕಾರ್ಯಗಳು ಪ್ರತಿ ಸೆಕೆಂಡಿಗೆ ಅನೇಕ ಬಾರಿ ಸಂಪರ್ಕಿಸಿದರೆ ಫೈನ್-ಗ್ರೈನಡ್ ಏಕಕಾಲಿಕ ಗಣನೆ(ಪ್ಯಾರೆಲ್ಲೆಸಿಸಂ)ಯನ್ನು ಅದು ಪ್ರದರ್ಶಿಸುತ್ತದೆ. ಅವು ಪ್ರತಿ ಸೆಕೆಂಡಿಗೆ ಅನೇಕ ಬಾರಿ ಸಂಪರ್ಕಿಸದಿದ್ದರೆ ಅದು ಕೋರ್ಸ್- ಗ್ರೈನೆಡ್ ಏಕಕಾಲಿಕ ಗಣನೆ, ಅವು ಅಪರೂಪವಾಗಿ ಅಥವಾ ಸಂಪರ್ಕವನ್ನೇ ಮಾಡದಿದ್ದರೆ ಎಂಬರಾಸಿಂಗ್ಲಿ ಏಕಕಾಲಿಕ ಗಣನೆ ಪ್ರದರ್ಶಿಸುತ್ತದೆ. ಎಂಬರಾಸಿಂಗ್ಲಿ ಏಕಕಾಲಿಕ ಅನ್ವಯಿಕೆ ತಂತ್ರಾಂಶಗಳು ಪ್ರಕ್ರಿಯೆಗಳ ನಿರ್ವಹಣೆ ವಿತರಿಸಲು ಅತೀ ಸುಲಭವೆಂದು ಪರಿಗಣಿಸಲಾಗಿದೆ.
ಸ್ಥಿರತೆ ಮಾದರಿಗಳು
ಏಕಕಾಲಿತ ಪ್ರೋಗ್ರಾಮಿಂಗ್ ಭಾಷೆಗಳು ಮತ್ತು ಏಕಕಾಲಿಕ ಕಂಪ್ಯೂಟರ್‌ಗಳಿಗೆ ಸ್ಥಿರತೆ ಮಾದರಿಯಿರಬೇಕು(ಇದು ಸ್ಮರಣೆ ಕೋಶ ಮಾದರಿ ಎಂದು ಕೂಡ ಹೆಸರಾಗಿದೆ). ಸ್ಥಿರತೆ ಮಾದರಿಯು ಕಂಪ್ಯೂಟರ್ ಸ್ಮರಣೆ ಕೋಶದಲ್ಲಿ ಹೇಗೆ ಕಾರ್ಯಾಚರಣೆಗಳು ಸಂಭವಿಸುತ್ತವೆ ಮತ್ತು ಹೇಗೆ ಫಲಿತಾಂಶಗಳು ಉಂಟಾಗುತ್ತವೆಂದು ನಿಯಮಗಳನ್ನು ವ್ಯಾಖ್ಯಾನಿಸುತ್ತದೆ.ಮೊದಲನೆಯ ಸ್ಥಿರತೆ ಮಾದರಿಗಳಲ್ಲಿ ಲೆಸ್ಲಿ ಲ್ಯಾಂಪೋರ್ಟ್ ಅನುಕ್ರಮದ ಸ್ಥಿರತೆ ಮಾದರಿಯಾಗಿದೆ. ಅನುಕ್ರಮದ ಸ್ಥಿರತೆಯು ಏಕಕಾಲಿಕ ಕ್ರಮವಿಧಿಯ ಲಕ್ಷಣವಾಗಿದ್ದು, ಅದರ ಏಕಕಾಲದ ಅನುಷ್ಠಾನವು ಅನುಕ್ರಮದ ಕ್ರಮವಿಧಿ ನೀಡುವ ಫಲಿತಾಂಶವನ್ನೇ ನೀಡುತ್ತದೆ. ನಿರ್ದಿಷ್ಟವಾಗಿ ಕ್ರಮವಿಧಿಯು ಅನುಕ್ರಮವಾಗಿ ಸ್ಥಿರತೆ ಹೊಂದಿರಬೇಕಾದರೆ "...ಎಲ್ಲ ಸಂಸ್ಕಾರಕಗಳ ಕಾರ್ಯಾಚರಣೆಗಳನ್ನು ಕೆಲವು ಅನುಕ್ರಮದ ವ್ಯವಸ್ಥೆಯಲ್ಲಿ ನಿರ್ವಹಿಸುವಂತೆ, ಯಾವುದೇ ನಿರ್ವಹಣೆಗೆ ಫಲಿತಾಂಶಗಳು ಒಂದೇ ಆಗಿರುತ್ತದೆ. ಪ್ರತಿ ಸಂಸ್ಕಾರಕದ ಕಾರ್ಯಾಚರಣೆಗಳು ಕ್ರಮವಿಧಿಯು ನಿಗದಿಮಾಡಿದ ಸೂಚನೆಯಂತೆ ಅನುಕ್ರಮವಾಗಿರುತ್ತದೆ"
ಸ್ಥಿರತೆ ಮಾದರಿಯಲ್ಲಿ ತಂತ್ರಾಂಶ ವ್ಯವಹಾರ್ಯ ಸ್ಮರಣೆ ಕೋಶವು ಸಾಮಾನ್ಯ ವಿಧವಾಗಿದೆ. ತಂತ್ರಾಂಶ ವ್ಯವಹಾರ್ಯ ಸ್ಮರಣೆಕೋಶವು ದತ್ತಾಂಶಸಂಗ್ರಹ ಸಿದ್ಧಾಂತದಿಂದ ಆಟೋಮಿಕ್ ನಿರ್ವಹಣೆಗಳ ಪರಿಕಲ್ಪನೆಯನ್ನು ಎರವಲು ಪಡೆಯುತ್ತದೆ ಮತ್ತು ಅದನ್ನು ಸ್ಮರಣೆ ಪ್ರವೇಶಗಳಿಗೆ ಬಳಸುತ್ತದೆ.ಗಣಿತೀಯವಾಗಿ ಈ ಮಾದರಿಗಳನ್ನು ಹಲವಾರು ರೀತಿಗಳಲ್ಲಿ ಪ್ರತಿನಿಧಿಸಬಹುದು. ಕಾರ್ಲ್ ಅಡಾಂ ಪೆಟ್ರಿ 1962ರಲ್ಲಿ ಪರಿಚಯಿಸಿದ ಡಾಕ್ಟರೇಟ್ ಪದವಿಯ ಪ್ರಬಂಧದಲ್ಲಿ ಪೆಟ್ರಿ ನೆಟ್‌ಗಳನ್ನು ಪರಿಚಯಿಸಲಾಗಿದ್ದು, ಸ್ಥಿರತೆ ಮಾದರಿಗಳ ನಿಯಮಗಳನ್ನು ಕ್ರೋಢೀಕರಿಸುವ ಮುಂಚಿನ ಪ್ರಯತ್ನವಾಗಿದೆ. ದತ್ತಾಂಶಕಾರ್ಯಹರಿವಿನ ಸಿದ್ಧಾಂತವು ಇದರ ಆಧಾರದ ಮೇಲೆ ನಿರ್ಮಾಣವಾಯಿತು. ದತ್ತಾಂಶಕಾರ್ಯಹರಿವಿನ ಸಿದ್ಧಾಂತದ ಕಲ್ಪನೆಯನ್ನು ಕಾರ್ಯಗತಗೊಳಿಸಲು ದತ್ತಾಂಶ ಕಾರ್ಯಹರಿವಿನ ವಿನ್ಯಾಸವನ್ನು ಸೃಷ್ಟಿಸಲಾಯಿತು. 1970ರ ದಶಕದಲ್ಲಿ ಆರಂಭವಾದ ಕ್ಯಾಲ್ಕುಲಸ್ ಆಫ್ ಕಮ್ಯುನಿಕೇಟಿಂಗ್ ಸಿಸ್ಟಮ್ಸ್ ಮತ್ತು ಕಮ್ಯುನಿಕೇಟಿಂಗ್ ಸೀಕ್ವೆನ್ಷಿಯಲ್ ಪ್ರೊಸೆಸಸ್‌ಗಳು ಮುಂತಾದ ಸಂಸ್ಕರಣೆ ಕಲನಶಾಸ್ತ್ರಗಳನ್ನು ಪರಸ್ಪರ ಸಂಪರ್ಕಿಸುವ ಭಾಗಗಳನ್ನು ಒಳಗೊಂಡ ವ್ಯವಸ್ಥೆಗಳ ಬಗ್ಗೆ ಬೀಜಗಣಿತೀಯ ತರ್ಕಕ್ಕೆ ಅನುಮತಿ ನೀಡಲು ಅಭಿವೃದ್ಧಿಪಡಿಸಲಾಯಿತು. ಪ್ರಕ್ರಿಯೆ ಕಲನಶಾಸ್ತ್ರ ಕುಟುಂಬಕ್ಕೆ π-ಕ್ಯಾಲ್ಕುಲಸ್‌ಮುಂತಾದ ಇತ್ತೀಚಿನ ಸೇರ್ಪಡೆಗಳು ಕ್ರಿಯಾಶೀಲ ಟೊಪಾಲಜಿಗಳ ಬಗ್ಗೆ ತರ್ಕಿಸುವ ಸಾಮರ್ಥ್ಯವನ್ನು ಸೇರಿಸಿದೆ. ಲ್ಯಾಂಪೋರ್ಟ್'ಸ್ TLA+ ಮತ್ತು ಗಣಿತೀಯ ಮಾದರಿಗಳಾದ ಟ್ರೇಸಸ್ ಹಾಗು ಆಕ್ಟರ್ ಈವೆಂಟ್ ಡಯಾಗ್ರಾಮ್ಸ್ ಮುಂತಾದವು ಒಟ್ಟಿಗೆ ಸಾಗುವ ವ್ಯವಸ್ಥೆಗಳ ನಡುವಳಿಕೆ ವಿವರಿಸಲು ಅಭಿವೃದ್ಧಿಪಡಿಸಲಾಗಿದೆ.
ಫ್ಲಿನ್‌ರ ವರ್ಗೀಕರಣ ಶಾಸ್ತ್ರ
ಮೈಕೇಲ್ ಜೆ.ಫ್ಲಿನ್ ಏಕಕಾಲಿಕ(ಮತ್ತು ಅನುಕ್ರಮದ)ಕಂಪ್ಯೂಟರ್‌ಗಳು ಮತ್ತು ಕ್ರಮವಿಧಿಗಳಿಗೆ ಅತೀ ಮುಂಚಿನ ವರ್ಗೀಕರಣ ವ್ಯವಸ್ಥೆಯೊಂದನ್ನು ಸೃಷ್ಟಿಸಿದ್ದು, ಈಗ ಫ್ಲಿನ್`ಸ್ ಟ್ಯಾಕ್ಸೋನಮಿ ಎಂದು ಹೆಸರಾಗಿದೆ. ಫ್ಲಿನ್ ಕ್ರಮವಿಧಿಗಳನ್ನು ಮತ್ತು ಕಂಪ್ಯೂಟರ್‌ಗಳನ್ನು ಅವು ಸೂಚನೆಗಳ ಏಕ ಗುಂಪು ಅಥವಾ ಬಹು ಗುಂಪುಗಳನ್ನು ಬಳಸುತ್ತಿವೆಯೇ,ಆ ಸೂಚನೆಗಳು ಏಕ ಅಥವಾ ಬಹುಗುಂಪುಗಳ ದತ್ತಾಂಶವನ್ನು ಬಳಸುತ್ತಿದೆಯೇ ಎನ್ನುವ ಆಧಾರದ ಮೇಲೆ ವರ್ಗೀಕರಿಸಿದರು.
ಏಕ-ಸೂಚನೆ-ಏಕ-ದತ್ತಾಂಶ(SISD) ವರ್ಗೀಕರಣವು ಇಡೀ ಅನುಕ್ರಮದ ಕ್ರಮವಿಧಿಗೆ ಸಮನಾಗಿದೆ. ಏಕ-ಸೂಚನೆ-ಬಹು-ದತ್ತಾಂಶ (SIMD) ವರ್ಗೀಕರಣವು ದೊಡ್ಡ ದತ್ತಾಂಶ ಗುಂಪಿನಲ್ಲಿ ಒಂದೇ ಕಾರ್ಯಾಚರಣೆಯನ್ನು ಪುನರಾವರ್ತನೆ ಮಾಡುವುದಕ್ಕೆ ಸದೃಶವಾಗಿದೆ. ಇದನ್ನು ಸಾಮಾನ್ಯವಾಗಿ ಸಂಕೇತ ಸಂಸ್ಕರಣೆ ಅನ್ವಯ ತಂತ್ರಾಂಶಗಳಲ್ಲಿ ನಿರ್ವಹಿಸಲಾಗುತ್ತದೆ. ಬಹು-ಸೂಚನೆ-ಏಕ-ದತ್ತಾಂಶ(MISD)ಅಪರೂಪವಾಗಿ ಬಳಸಿದ ವರ್ಗೀಕರಣವಾಗಿದೆ. ಇದನ್ನು ನಿಭಾಯಿಸುವ ಸಿಸ್ಟೋಲಿಕ್ ಆರೇಸ್ (ಸಂಸ್ಕಾರಕಗಳು ದತ್ತಾಂಶಗಳನ್ನು ಗಣನೆ ಮಾಡಿ ಪ್ರತ್ಯೇಕವಾಗಿ ಸಂಗ್ರಹಿಸುವುದು)ಮುಂತಾದ ಕಂಪ್ಯೂಟರ್ ವಿನ್ಯಾಸಗಳನ್ನು ರೂಪಿಸಲಾಗಿದ್ದರೆ, ಈ ವರ್ಗಕ್ಕೆ ಹೊಂದಿಕೆಯಾಗುವ ಕೆಲವು ಅನ್ವಯ ತಂತ್ರಾಂಶಗಳನ್ನು ರೂಪಿಸಲಾಗಿದೆ. ಬಹು-ಸೂಚನೆ-ಬಹು-ದತ್ತಾಂಶ (MIMD)ಅನ್ವಯ ತಂತ್ರಾಂಶಗಳು ಏಕಕಾಲಿಕ ಕ್ರಮವಿಧಿಗಳ ಹೆಚ್ಚಿನ ಸಾಮಾನ್ಯ ವಿಧ. ಡೇವಿಡ್ ಎ.ಪ್ಯಾಟರ್‌ಸನ್ ಮತ್ತು ಜಾನ್ ಎಲ್. ಹೆನೆಸೆ ಪ್ರಕಾರ, ಕೆಲವು ಯಂತ್ರಗಳು ಈ ವರ್ಗಗಳ ಮಿಶ್ರಣವಾಗಿದೆ. ಆದರೆ ಈ ಶ್ರೇಷ್ಟ ಮಾದರಿ ಉಳಿದುಕೊಂಡಿರುವುದು ಏಕೆಂದರೆ ಇದು ಸರಳವಾಗಿದೆ, ಅರ್ಥಮಾಡಿಕೊಳ್ಳಲು ಸುಲಭವಾಗಿದೆ ಮತ್ತು ಒಳ್ಳೆಯ ಪ್ರಥಮ ಅಂದಾಜನ್ನು ನೀಡುತ್ತದೆ. ಇದು ಬಹುಶಃ ಅರ್ಥಮಾಡಿಕೊಳ್ಳಬಹುದಾದ ಸಾಮರ್ಥ್ಯದಿಂದ ವ್ಯಾಪಕವಾಗಿ ಬಳಸುವ ಯೋಜನೆಯಾಗಿದೆ.
ದ್ವಿಮಾನ ಮಟ್ಟದ ಪ್ಯಾರೆಲ್ಲೆಲಿಸಂ
ಅತಿ ದೊಡ್ಡ ಪ್ರಮಾಣದ ಸಂಯೋಜನೆಯಿಂದ ಕಂಪ್ಯೂಟರ್-ಚಿಪ್ ತಯಾರಿಕೆ ತಂತ್ರಜ್ಞಾನವು 1970ರ ದಶಕದಿಂದ 1986ರವರೆಗೆ ಆರಂಭವಾಗುವುದರೊಂದಿಗೆ, ಕಂಪ್ಯೂಟರ್ ವಿನ್ಯಾಸದಲ್ಲಿ ವೇಗ-ವರ್ಧನೆಯನ್ನು ಕಂಪ್ಯೂಟರ್ ಪದ ಗಾತ್ರ(ಪ್ರತಿ ಆವರ್ತಕ್ಕೆ ಸಂಸ್ಕಾರಕವು ಬಳಸಿಕೊಳ್ಳುವ ಮಾಹಿತಿಯ ಮೊತ್ತ)ವನ್ನು ದುಪ್ಪಟ್ಟುಗೊಳಿಸುವ ಮೂಲಕ ನಿರ್ವಹಿಸಲಾಯಿತು. ಪದಗಳ ಗಾತ್ರವನ್ನು ಹೆಚ್ಚಿಸುವುದರಿಂದ ಸಂಸ್ಕಾರಕವು ಚರಾಂಶಗಳ ಮೇಲೆ ಕಾರ್ಯಾಚರಣೆ ನಿರ್ವಹಿಸಬೇಕಾದ ಸೂಚನೆಗಳ ಸಂಖ್ಯೆಯನ್ನು ತಗ್ಗಿಸುತ್ತದೆ. ಚರಾಂಶಗಳ ಗಾತ್ರಗಳು ಪದದ ಉದ್ದಕ್ಕಿಂತ ಹೆಚ್ಚಿರುತ್ತದೆ. ಉದಾಹರಣೆಗೆ, 8-ದ್ವಿಮಾನಕ ಸಂಸ್ಕಾರಕವು 16-ದ್ವಿಮಾನಕ ಪೂರ್ಣಾಂಕಗಳನ್ನು ಸೇರಿಸಬೇಕಿದ್ದರೆ, ಸಂಸ್ಕಾರಕವು ಪ್ರತಿಯೊಂದು ಪೂರ್ಣಾಂಕದಿಂದ 8 ಕೆಳ ಶ್ರೇಣಿಯ ದ್ವಿಮಾನಕಗಳನ್ನು ಪ್ರಮಾಣಕ ಸಂಕಲನ ಸೂಚನೆ ಬಳಸಿಕೊಂಡು ಸೇರಿಸಬೇಕು. ನಂತರ 8 ಅಧಿಕ ಶ್ರೇಣಿಯ ದ್ವಿಮಾನಕಗಳನ್ನು ಆಡ್-ವಿತ್-ಕ್ಯಾರಿ ಸೂಚನೆಯನ್ನು ಬಳಸಿಕೊಂಡು ಹಾಗೂ ಕ್ಯಾರಿ ದ್ವಿಮಾನಕವನ್ನು ಕೆಳ ಶ್ರೇಣಿಯ ಸಂಕಲನದಿಂದ ಸೇರಿಸಬೇಕು. ಹೀಗೆ,8 ದ್ವಿಮಾನಕ ಸಂಸ್ಕಾರಕಕ್ಕೆ ಒಂದು ಕಾರ್ಯಾಚರಣೆಯನ್ನು ಮುಗಿಸಲು ಎರಡು ಸೂಚನೆಗಳ ಅಗತ್ಯವಿರುತ್ತದೆ. ಆದರೆ 16 ದ್ವಿಮಾನಕ ಸಂಸ್ಕಾರಕವು ಕಾರ್ಯಾಚರಣೆಯನ್ನು ಕೇವಲ ಒಂದು ಸೂಚನೆಯೊಂದಿಗೆ ಮುಗಿಸುತ್ತದೆ.
ಸೂಚನೆ-ಮಟ್ಟದ ಪ್ಯಾರೆಲ್ಲೆಲಿಸಂ(ಏಕಕಾಲಿಕ ಗಣನೆ)
ಕಂಪ್ಯೂಟರ್ ಕ್ರಮವಿಧಿಯು ಸಂಸ್ಕಾರಕವು ನಿರ್ವಹಿಸುವ ಸೂಚನೆಗಳ ಕಾರ್ಯಹರಿವಾಗಿದೆ. ಈ ಸೂಚನೆಗಳನ್ನು ಮರು ಆದೇಶಿಸಬಹುದು ಮತ್ತು ಗುಂಪುಗಳಾಗಿ ಸೇರಿಸಬಹುದು. ಇವು ನಂತರ ಕ್ರಮವಿಧಿಯ ಫಲಿತಾಂಶವನ್ನು ಬದಲಿಸದೇ ಏಕಕಾಲದಲ್ಲಿ ನಿರ್ವಹಿಸಲಾಗುತ್ತದೆ. ಇದನ್ನು ಸೂಚನೆ-ಮಟ್ಟದ ಪ್ಯಾರೆಲ್ಲೆಲಿಸಂ ಎಂದು ಕರೆಯಲಾಗಿದೆ. ಸೂಚನೆ ಮಟ್ಟದ ಪ್ಯಾರೆಲ್ಲೆಲಿಸಂನಲ್ಲಿ ಮುನ್ನಡೆಗಳು 1980ರ ದಶಕದ ಮಧ್ಯಾವಧಿಯಿಂದ 1990ರ ದಶಕದ ಮಧ್ಯಾವಧಿವರೆಗೆ ಕಂಪ್ಯೂಟರ್ ವಿನ್ಯಾಸದಲ್ಲಿ ಪ್ರಾಬಲ್ಯ ಮೆರೆಯಿತು.
ಕೋಶಗಳ ಸರಣಿಯಿಂದ ಸೂಚನೆ-ಹಂತದ ಪ್ಯಾರೆಲೆಲಿಸಂ ಜತೆಗೆ ಕೆಲವು ಸಂಸ್ಕಾರಕಗಳು ಒಂದೇ ಬಾರಿಗೆ ಒಂದಕ್ಕಿಂತ ಹೆಚ್ಚು ಸೂಚನೆಗಳನ್ನು ನೀಡಬಹುದು. ಇವುಗಳನ್ನು ಸೂಪರ್‌ಸ್ಕೇಲಾರ್ ಸಂಸ್ಕಾರಕಗಳು ಎಂದು ಕರೆಯುತ್ತಾರೆ. ಇವುಗಳ ನಡುವೆ ದತ್ತಾಂಶ ಅವಲಂಬನೆ ಇಲ್ಲದಿದ್ದರೆ ಮಾತ್ರ ಸೂಚನೆಗಳನ್ನು ಒಟ್ಟಿಗೆ ಸೇರಿಸಬಹುದು. ಸ್ಕೋರ್‌ಬೋರ್ಡಿಂಗ್ ಮತ್ತು ಟೊಮಾಸುಲೊ ಕ್ರಮಾವಳಿ(ಇದು ಸ್ಕೋರ್‌ಬೋರ್ಡಿಂಗ್‌ಗೆ ಸದೃಶವಾಗಿದೆ.ಆದರೆ ರಿಜಿಸ್ಟರ್ ಮರುಹೆಸರು ನೀಡಿಕೆ ಬಳಸಿಕೊಳ್ಳುತ್ತದೆ)ಔಟ್ ಆಫ್ ಆರ್ಡರ್ ಎಕ್ಸಿಕ್ಯೂಷನ್(ಕಾರ್ಯನಿರ್ವಹಣೆ ತಪ್ಪಿದ) ಮತ್ತು ಸೂಚನೆ-ಮಟ್ಟದ ಪ್ಯಾರೆಲೆಲಿಸಂ ಅನುಷ್ಠಾನಕ್ಕೆ ಎರಡು ಅತೀ ಸಾಮಾನ್ಯ ತಂತ್ರಗಳು.
ದತ್ತಾಂಶ ಪ್ಯಾರೆಲಲಿಸಂ
ದತ್ತಾಂಶ ಪ್ಯಾರೆಲೆಲಿಸಂ ಕ್ರಮವಿಧಿ ಆವರ್ತನೆಗಳಲ್ಲಿ ಅಂತರ್ಗತವಾಗಿರುತ್ತದೆ. ಏಕಕಾಲಿಕ ಸಂಸ್ಕರಣೆಗೆ ವಿವಿಧ ಗಣಕ ಸಂಪರ್ಕಬಿಂದು(ನೋಡ್)ಗಳಲ್ಲಿ ದತ್ತಾಂಶವನ್ನು ಹಂಚಿಕೆ ಮಾಡಲು ಗಮನಹರಿಸುತ್ತದೆ. "ಏಕೀಕೃತ ಆವರ್ತನೆಗಳು (ಲೂಪ್)ಕೆಲವು ಬಾರಿ ಸದೃಶ(ಒಂದೇ ಹೋಲಿಕೆ ಅವಶ್ಯಕತೆಯಿಲ್ಲ)ಕಾರ್ಯಾಚರಣೆ ಅನುಕ್ರಮಗಳನ್ನು ಅಥವಾ ನಿರ್ವಹಣೆಗಳನ್ನು ದೊಡ್ಡ ದತ್ತಾಂಶ ರಚನೆಯ ಅಂಶಗಳ ಮೇಲೆ ನಿರ್ವಹಿಸುತ್ತದೆ. ಅನೇಕ ವೈಜ್ಞಾನಿಕ ಮತ್ತು ಎಂಜಿನಿಯರಿಂಗ್ ಅನ್ವಯ ತಂತ್ರಾಂಶಗಳು ದತ್ತಾಂಶ ಪ್ಯಾರೆಲಿಲಿಸಂ ಪ್ರದರ್ಶಿಸುತ್ತದೆ.
ಆವರ್ತನೆ(ಲೂಪ್) ಒಯ್ಯುವ ಅವಲಂಬನೆಯು ಒಂದು ಅಥವಾ ಅದಕ್ಕಿಂತ ಹೆಚ್ಚು ಮುಂಚಿನ ಪುನರಾವರ್ತನೆಗಳ ಪ್ರದಾನ(ಔಟ್‌ಪುಟ್)ದಲ್ಲಿ ಆವರ್ತನೆ ಪುನರಾವರ್ತನೆ ಅವಲಂಬಿಸುವುದಾಗಿದೆ. ಆವರ್ತನೆ ಒಯ್ಯುವ ಅವಲಂಬನೆಗಳು ಆವರ್ತನೆಗಳ ಪ್ಯಾರಲೈಸೇಶನ್ ತಪ್ಪಿಸುತ್ತದೆ. ಉದಾಹರಣೆಗೆ, ಮೊದಲ ಕೆಲವು ಫೈಬೊನಾಸಿ ಸಂಖ್ಯೆಗಳನ್ನು ಗಣನೆ ಮಾಡುವ ಕೆಳಗಿನ ಸೂಡೊಕೋಡ್‌ಗಳನ್ನು ಪರಿಗಣಿಸಿ.
1: PREV1 := 0 2: PREV2 := 1 4: do: 5: CUR := PREV1 + PREV2 6: PREV1 := PREV2 7: PREV2 := CUR 8: while (CUR < 10)
ಕಾರ್ಯ ಪ್ಯಾರೆಲಸಿಸಂ
ಕಾರ್ಯ ಪ್ಯಾರೆಲೆಲಿಸಂ ಏಕಕಾಲಿಕ ಕ್ರಮವಿಧಿಯ ವೈಶಿಷ್ಟ್ಯವಾಗಿದ್ದು, ಒಂದೇ ಅಥವಾ ವಿವಿಧ ಗುಂಪುಗಳ ದತ್ತಾಂಶದಲ್ಲಿ ಸಂಪೂರ್ಣ ಭಿನ್ನ ಗಣನೆಗಳನ್ನು ನಿರ್ವಹಿಸಬಹುದು. ಇದು ದತ್ತಾಂಶ ಪ್ಯಾರೆಲೆಲಿಸಂ ಜತೆ ವ್ಯತ್ಯಾಸ ಹೊಂದಿದೆ. ಇದರಲ್ಲಿ ಒಂದೇ ಗಣನೆಯನ್ನು ಒಂದೇ ಅಥವಾ ಭಿನ್ನ ದತ್ತಾಂಶ ಗುಂಪುಗಳಲ್ಲಿ ನಿರ್ವಹಿಸಬಹುದು. ಕಾರ್ಯ ಪ್ಯಾರೆಲಿಲಿಸಂ ಸಾಮಾನ್ಯವಾಗಿ ಸಮಸ್ಯೆಯ ಗಾತ್ರದೊಂದಿಗೆ ಹೆಚ್ಚಾಗುವುದಿಲ್ಲ.
ಸ್ಮರಣೆ ಕೋಶ ಮತ್ತು ಸಂಪರ್ಕ
ಏಕಕಾಲಿಕ ಕಂಪ್ಯೂಟರ್‌ನಲ್ಲಿ ಮುಖ್ಯ ಸ್ಮರಣೆಕೋಶವು ಹಂಚಿಕೊಂಡ ಸ್ಮರಣೆ(ಏಕ ವಿಳಾಸ ಸ್ಥಳಾವಕಾಶದಲ್ಲಿ ಎಲ್ಲ ಸಂಸ್ಕರಣೆ ಅಂಶಗಳ ನಡುವೆ ಹಂಚಿಕೊಂಡಿದ್ದು)ಅಥವಾ ವಿತರಣೆ ಸ್ಮರಣೆ(ಪ್ರತಿ ಸಂಸ್ಕರಣೆ ಅಂಶವು ಸ್ವಯಂ ಸ್ಥಳೀಯ ವಿಳಾಸ ಸ್ಥಳಾವಕಾಶ ಹೊಂದಿದೆ) ಆಗಿರುತ್ತದೆ. ವಿತರಿಸಿದ ಸ್ಮರಣೆಯಲ್ಲಿ ಸ್ಮರಣೆಯನ್ನು ತಾರ್ಕಿಕವಾಗಿ ವಿತರಿಸಲಾಗಿರುತ್ತದೆ. ಆಗಾಗ್ಗೆ ಇದು ಬೌತಿಕವಾಗಿ ವಿತರಿಸಲಾಗಿದೆ ಎನ್ನುವುದನ್ನು ಸೂಚಿಸುತ್ತದೆ. ವಿತರಿತ ಹಂಚಿಕೆ ಸ್ಮರಣೆ ಮತ್ತು ವಾಸ್ತವಪ್ರಾಯ ಸ್ಮರಣೆ ಎರಡು ಮಾರ್ಗಗಳನ್ನು ಸಂಯೋಜಿಸುತ್ತದೆ. ಸಂಸ್ಕರಿತ ಅಂಶವು ಸ್ವಯಂ ಸ್ಥಳೀಯ ಸ್ಮರಣೆಯನ್ನು ಹೊಂದಿದ್ದು, ಸ್ಥಳೀಯೇತರ ಸಂಸ್ಕಾರಕಗಳಲ್ಲಿ ಸ್ಮರಣೆಗೆ ಪ್ರವೇಶಿಸುತ್ತದೆ. ಸ್ಥಳೀಯ ಸ್ಮರಣೆಗೆ ಪ್ರವೇಶಗಳು ಸ್ಥಳೀಯೇತರ ಸ್ಮರಣೆ ಪ್ರವೇಶಕ್ಕಿಂತ ವೇಗವಾಗಿರುತ್ತದೆ.
ಕಂಪ್ಯೂಟರ್ ವಿನ್ಯಾಸಗಳಲ್ಲಿ ಮುಖ್ಯ ಸ್ಮರಣೆಯ ಪ್ರತಿ ಅಂಶವನ್ನು ಸಮಾನ ಸುಪ್ತತೆ ಮತ್ತು ಬ್ಯಾಂಡ್‌ವಿಡ್ತ್‌ನಿಂದ ಸಂಪರ್ಕಿಸಬಹುದು. ಅದನ್ನು ಸಮಾನರೂಪ ಸ್ಮರಣೆ ಪ್ರವೇಶ (UMA) ವ್ಯವಸ್ಥೆಗಳು ಎಂದು ಕರೆಯಲಾಗಿದೆ. ಇದನ್ನು ಸಾಮಾನ್ಯವಾಗಿ ಹಂಚಿಕೆಯ ಸ್ಮರಣೆ ವ್ಯವಸ್ಥೆಯಿಂದ ಸಾಧಿಸಬಹುದು. ಇದರಲ್ಲಿ ಸ್ಮರಣೆಯು ಬೌತಿಕವಾಗಿ ವಿತರಣೆಯಾಗಿರುವುದಿಲ್ಲ. ಈ ಲಕ್ಷಣವಿಲ್ಲದ ವ್ಯವಸ್ಥೆಯನ್ನು ಸಮಾನರೂಪ ರಹಿತ ಸ್ಮರಣೆ ಪ್ರವೇಶ(NUMA) ವಿನ್ಯಾಸವೆಂದು ಕರೆಯಲಾಗುತ್ತದೆ. ವಿತರಣೆಯಾದ ಸ್ಮರಣೆ ವ್ಯವಸ್ಥೆಗಳಲ್ಲಿ ಸಮಾನರೂಪ ರಹಿತ ಸ್ಮರಣೆ ಪ್ರವೇಶವಿರುತ್ತದೆ.
ಕಂಪ್ಯೂಟರ್ ವ್ಯವಸ್ಥೆಗಳು ಕ್ಯಾಶ್‌(ಶೀಘ್ರಸ್ಮೃತಿ)ಗಳನ್ನು ಬಳಸಿಕೊಳ್ಳುತ್ತದೆ. ಇವು ಸಣ್ಣ,ವೇಗದ ಸ್ಮರಣೆಗಳಾಗಿದ್ದು, ಸಂಸ್ಕಾರಕಕ್ಕೆ ಹತ್ತಿರದಲ್ಲಿರುತ್ತದೆ ಮತ್ತು ಸ್ಮರಣೆ ಮೌಲ್ಯಗಳ ತಾತ್ಕಾಲಿಕ ಪ್ರತಿಗಳನ್ನು ಸಂಗ್ರಹಿಸುತ್ತದೆ.(ಬೌತಿಕ ಮತ್ತು ತಾರ್ಕಿಕ ಪ್ರಜ್ಞೆಯಲ್ಲಿ ಸಮೀಪ) ಏಕಕಾಲಿಕ ಕಂಪ್ಯೂಟರ್ ವ್ಯವಸ್ಥೆಗಳು ಕ್ಯಾಶ್‌‌ಗಳಿಂದ ತೊಂದರೆಗೆ ಒಳಗಾಗಬಹುದು. ಅದು ಒಂದಕ್ಕಿಂತ ಹೆಚ್ಚು ಸ್ಥಳದಲ್ಲಿ ಒಂದೇ ಮೌಲ್ಯವನ್ನು ಸಂಗ್ರಹಿಸಬಹುದು. ಇದರಿಂದ ತಪ್ಪು ಕ್ರಮವಿಧಿ ನಿರ್ವಹಣೆ ಸಾಧ್ಯತೆ ಉಂಟಾಗಬಹುದು. ಈ ಕಂಪ್ಯೂಟರ್‌ಗಳಿಗೆ ಕ್ಯಾಶ್ ಕೊಹರೆನ್ಸಿ(ಶೀಘ್ರಸ್ಮೃತಿ ಸಾಂಗತ್ಯ) ವ್ಯವಸ್ಥೆ ಅಗತ್ಯವಿರುತ್ತದೆ. ಇದು ಶೀಘ್ರಸ್ಮೃತಿ ಮೌಲ್ಯಗಳ ಜಾಡು ಹಿಡಿದು ಶುದ್ಧಿಮಾಡುತ್ತದೆ. ಹೀಗೆ ಸರಿಯಾದ ಕ್ರಮವಿಧಿ ನಿರ್ವಹಣೆಯನ್ನು ಖಾತರಿ ಮಾಡುತ್ತದೆ. ಬಸ್ ಸ್ನೂಪಿಂಗ್ ಸಾಮಾನ್ಯ ವಿಧಾನಗಳಲ್ಲಿ ಒಂದಾಗಿದ್ದು, ಯಾವ ಮೌಲ್ಯಗಳನ್ನು ಪ್ರವೇಶಿಸಲಾಗಿದೆ ಎನ್ನುವುದರ ಜಾಡು ಹಿಡಿಯುತ್ತದೆ.(ಹೀಗೆ ಅದನ್ನು ಶುದ್ಧಿಮಾಡಬೇಕು). ದೊಡ್ಡ,ಅಧಿಕ ನಿರ್ವಹಣೆಯ ಕ್ಯಾಶ್ ಕೊಹೆರೆನ್ಸಿ ವ್ಯವಸ್ಥೆಗಳು ಕಂಪ್ಯೂಟರ್ ವಿನ್ಯಾಸದಲ್ಲಿ ಅತೀ ಕಷ್ಟದ ಸಮಸ್ಯೆಯಾಗಿದೆ. ಇದರ ಫಲವಾಗಿ, ಹಂಚಿಕೊಂಡ ಸ್ಮರಣೆ ಕಂಪ್ಯೂಟರ್ ವಿನ್ಯಾಸಗಳನ್ನು ವಿತರಣೆಮಾಡಿದ ಸ್ಮರಣೆ ವ್ಯವಸ್ಥೆಗಳ ರೀತಿಯಲ್ಲಿ ಅಳೆಯಲಾಗುವುದಿಲ್ಲ.
ಸಂಸ್ಕಾರಕ-ಸಂಸ್ಕಾರಕ ಮತ್ತು ಸಂಸ್ಕಾರಕ-ಸ್ಮರಣೆ ಸಂಪರ್ಕವನ್ನು ಯಂತ್ರಾಂಶದಲ್ಲಿ ಅನೇಕ ರೀತಿಗಳಲ್ಲಿ ಅನುಷ್ಠಾನಕ್ಕೆ ತರಬಹುದು.ಹಂಚಿಕೆಯಾದ(ಮಲ್ಟಿಪೋರ್ಟಡ್ ಅಥವಾ ಮಲ್ಟಿಪ್ಲೆಕ್ಸ್‌ಡ್)ಸ್ಮರಣೆ, ಕ್ರಾಸ್‌ಬಾರ್ ಸ್ವಿಚ್, ಹಂಚಿಕೊಂಡ ಬಸ್(ಉಪವ್ಯವಸ್ಥೆ) ಸೇರಿದಂತೆ ಅಥವಾ ಸ್ಟಾರ್, ರಿಂಗ್, ಟ್ರೀ, ಹೈಪರ್‌ಕ್ಯೂಬ್, ಫ್ಯಾಟ್ ಹೈಪರ್‌ಕ್ಯೂಬ್( ಒಂದು ಸಂಪರ್ಕ ಬಿಂದು(ನೋಡ್‌)ವಿನಲ್ಲಿ ಒಂದಕ್ಕಿಂತ ಹೆಚ್ಚು ಸಂಸ್ಕಾರಕವಿರುವ ಹೈಪರ್‌ಕ್ಯೂಬ್)ಸೇರಿದಂತೆ ಹಲವು ಟಾಪೋಲಜಿ(ಲೇಔಟ್ ನಮೂನೆ)ಗಳ ಅಂತರಸಂಪರ್ಕ ಜಾಲ ಅಥವಾ ಎನ್-ಅಳತೆಯ ಮೆಶ್ ಇವುಗಳಲ್ಲಿ ಸೇರಿದೆ.
ಅಂತರಸಂಪರ್ಕ ಜಾಲಗಳ ಆಧಾರಿತವಾದ ಏಕಕಾಲಿಕ ಕಂಪ್ಯೂಟರ್‌ಗಳಿಗೆ ಒಂದು ರೀತಿಯ ರೂಟಿಂಗ್(ಮಾರ್ಗಗಳನ್ನು ಆಯ್ಕೆ ಮಾಡುವ ಪ್ರಕ್ರಿಯೆ) ಅಗತ್ಯವಿರುತ್ತದೆ. ಇದರಿಂದ ನೇರವಾಗಿ ಸಂಪರ್ಕವಿರದ ಸಂಪರ್ಕಬಿಂದು(ನೋಡ್)ಗಳ ನಡುವೆ ಸಂದೇಶಗಳನ್ನು ಕಳಿಸಲು ಸಾಧ್ಯವಾಗುತ್ತದೆ. ಸಂಸ್ಕಾರಕಗಳ ನಡುವೆ ಸಂಪರ್ಕಕ್ಕೆ ಬಳಸುವ ಮಾಧ್ಯಮವು ದೊಡ್ಡ ಬಹುಸಂಸ್ಕಾರಕ ಯಂತ್ರಗಳಲ್ಲಿ ಶ್ರೇಣಿವ್ಯವಸ್ಥೆಯಲ್ಲಿರಬಹುದು.
ಏಕಕಾಲಿಕ ಗಣಕ ಕಂಪ್ಯೂಟರ್‌ಗಳ ವರ್ಗಗಳು
ಏಕಕಾಲಿಕ ಗಣಕ ಕಂಪ್ಯೂಟರ್‌ಗಳನ್ನು ಯಂತ್ರಾಂಶವು ಏಕಕಾಲಿಕ ಗಣನೆಗೆ ಬೆಂಬಲಿಸುವ ಮಟ್ಟಕ್ಕೆ ಅನುಗುಣವಾಗಿ ಸರಿಸುಮಾರು ವರ್ಗೀಕರಿಸಬಹುದು. ಈ ವರ್ಗೀಕರಣವು ಮೂಲ ಗಣಕ ನೋಡ್‌ಗಳ ನಡುವೆ ದೂರಕ್ಕೆ ಸದೃಶವಾಗಿದೆ. ಇವು ಪರಸ್ಪರ ಪ್ರತ್ಯೇಕವಾಗಿರುವುದಿಲ್ಲ.ಉದಾಹರಣೆಗೆ, ಸಮ್ಮಿತೀಯ ಬಹುಸಂಸ್ಕಾರಕಗಳ ಕ್ಲಸ್ಟರ್‌ಗಳು ಸಮಾನವಾಗಿರುತ್ತವೆ.
ಮಲ್ಟಿಕೋರ್ ಗಣಕ
ಮಲ್ಟಿಕೋರ್ ಗಣಕವು ಒಂದು ಸಂಸ್ಕಾರಕವಾಗಿದ್ದು, ಇದು ಬಹು ನಿರ್ವಹಣೆ ಘಟಕಗಳನ್ನು(ಕೋರ್‌ಗಳು)ಒಂದೇ ಚಿಪ್‌ನಲ್ಲಿ ಒಳಗೊಂಡಿರುತ್ತದೆ. ಈ ಸಂಸ್ಕಾರಕಗಳು ಸೂಪರ್‌ಸ್ಕೇಲಾರ್ ಸಂಸ್ಕಾರಕಗಳಿಗಿಂತ ಭಿನ್ನವಾಗಿದೆ. ಸೂಪರ್‌ಸ್ಕೇಲಾರ್ ಸಂಸ್ಕಾರಕಗಳು ಒಂದು ಸೂಚನೆ ಕಾರ್ಯಹರಿವು(ಥ್ರೆಡ್)ನಿಂದ ಪ್ರತಿ ಆವರ್ತಕ್ಕೆ ಬಹು ಸೂಚನೆಗಳನ್ನು ನೀಡುತ್ತದೆ. ಅದಕ್ಕೆ ಭಿನ್ನವಾಗಿ,ಮಲ್ಟಿಕೋರ್ ಸಂಸ್ಕಾರಕವು ಬಹು ಸೂಚನೆ ಹರಿವುಗಳಿಂದ ಪ್ರತಿ ಆವರ್ತಕ್ಕೆ ಬಹುಸೂಚನೆಗಳನ್ನು ನೀಡುವುದು ಸಾಧ್ಯ. ಮಲ್ಟಿಕೋರ್ ಸಂಸ್ಕಾರಕದ ಪ್ರತಿ ಕೋರ್(ಮಾಹಿತಿ ಸಂಗ್ರಹದ ಉಂಗುರ)ಸೂಪರ್‌ಸ್ಕೇಲಾರ್ ಕೂಡ ಆಗಿರಬಹುದು. ಅಂದರೆ ಪ್ರತಿಯೊಂದು ಆವರ್ತದಲ್ಲಿ ಪ್ರತಿ ಕೋರ್ ಒಂದು ಸೂಚನೆ ಹರಿವಿನಿಂದ ಬಹು ಸೂಚನೆಗಳನ್ನು ಕಳಿಸಲು ಸಾಧ್ಯ.
ಏಕಕಾಲೀನ ಬಹುಥ್ರೆಡಿಂಗ್(ಬಹುಥ್ರೆಡ್‌ಗಳಿಂದ ಸೂಚನೆ ನಿರ್ವಹಣೆ)(ಅವುಗಳಲ್ಲಿ ಇಂಟೆಲ್‌ನ ಹೈಪರ್‌ಥ್ರೆಡಿಂಗ್ ಹೆಸರಾಗಿದೆ)ಸೂಡೊ ಮಲ್ಟಿಕೋರಿಸಂನ ಮುಂಚಿನ ರೂಪವಾಗಿದೆ. ಏಕಕಾಲಿಕ ಬಹುಥ್ರೆಡಿಂಗ್ ಸಾಮರ್ಥ್ಯವಿರುವ ಸಂಸ್ಕಾರಕದಲ್ಲಿ ಏಕಮಾತ್ರ ನಿರ್ವಹಣೆ ಘಟಕ(ಕೋರ್)ಇರುತ್ತದೆ. ಆದರೆ ಆ ನಿರ್ವಹಣೆ ಘಟಕವು ನಿಷ್ಫಲವಾದಾಗ(ಉದಾಹರಣೆಗೆ ಕ್ಯಾಶ್ ಮಿಸ್(ದತ್ತಾಂಶ ಓದುವ ವಿಫಲ ಯತ್ನ) ಸಂದರ್ಭದಲ್ಲಿ) ಸಂಸ್ಕಾರಕವು ಆ ನಿರ್ವಹಣೆ ಘಟಕವನ್ನು ಎರಡನೇ ಥ್ರೆಡ್ ಸಂಸ್ಕರಣೆಗೆ ಬಳಸುತ್ತದೆ. IBMನ ಸೋನಿ ಪ್ಲೇಸ್ಟೇಷನ್ 3ರಲ್ಲಿ ಬಳಕೆಗೆ ವಿನ್ಯಾಸಗೊಳಿಸಲಾದ ಸೆಲ್ ಮೈಕ್ರೋಸಂಸ್ಕಾರಕ ಇನ್ನೊಂದು ಪ್ರಮುಖ ಮಲ್ಟಿಕೋರ್ ಸಂಸ್ಕಾರಕವಾಗಿದೆ.
ಸಮ್ಮಿತೀಯ ಬಹುಸಂಸ್ಕರಣೆ
ಸಮ್ಮಿತೀಯ ಬಹುಸಂಸ್ಕಾರಕ(SMP)ಕಂಪ್ಯೂಟರ್ ವ್ಯವಸ್ಥೆಯಾಗಿದ್ದು, ಬಹು ಹೋಲಿಕೆಯ ಸಂಸ್ಕಾರಕಗಳು ಸ್ಮರಣೆಯನ್ನು ಹಂಚಿಕೊಳ್ಳುತ್ತದೆ ಮತ್ತು ಬಸ್ ಮೂಲಕ ಸಂಪರ್ಕಹೊಂದಿರುತ್ತದೆ. ಬಸ್ ಕಂಟೆನ್ಷನ್(ಕಂಪ್ಯೂಟರ್ ವಿನ್ಯಾಸ) ಬಸ್ ವಿನ್ಯಾಸಗಳ ವಿಸ್ತೃತಗೊಳಿಸುವಿಕೆಯನ್ನು ತಪ್ಪಿಸುತ್ತದೆ. ಇದರ ಫಲವಾಗಿ SMPಗಳು ಸಾಮಾನ್ಯವಾಗಿ 32 ಸಂಸ್ಕಾರಕಗಳಿಗಿಂತ ಹೆಚ್ಚು ಒಳಗೊಂಡಿರುವುದಿಲ್ಲ. ಸಂಸ್ಕಾರಕಗಳ ಸಣ್ಣ ಗಾತ್ರ ಮತ್ತು ದೊಡ್ಡ ಕ್ಯಾಶ್(ಸ್ಮೃತಿಘಟಕ)ಗಳು ಸಾಧಿಸಿದ ಬಸ್ ಬ್ಯಾಂಡ್‌ವಿಡ್ತ್ ಅಗತ್ಯಗಳಲ್ಲಿ ಗಮನಾರ್ಹ ಕುಂಠಿತದಿಂದ, ಇಂತಹ ಸಮ್ಮಿತೀಯ ಬಹುಸಂಸ್ಕಾರಕಗಳು ಸಾಕಷ್ಟು ಸ್ಮರಣೆ ಬ್ಯಾಂಡ್‌ವಿಡ್ತ್ ಉಪಸ್ಥಿತಿಯಿದ್ದರೆ ವಿಪರೀತ ವೆಚ್ಚ ಪರಿಣಾಮಕಾರಿ(ಮಿತ್ಯವ್ಯಯಿ)ಯಾಗುತ್ತದೆ.
ವಿತರಣೆ ಮಾಡಿದ ಗಣಕ
ವಿತರಣೆ ಮಾಡಿದ ಕಂಪ್ಯೂಟರ್(ವಿತರಣೆ ಮಾಡಿದ ಸ್ಮರಣೆ ಬಹುಸಂಸ್ಕಾರಕ ಎಂದು ಕೂಡ ಹೆಸರಾಗಿದೆ)ವಿತರಣೆಯಾದ ಸ್ಮರಣೆ ಕಂಪ್ಯೂಟರ್ ವ್ಯವಸ್ಥೆಯಾಗಿದ್ದು, ಸಂಸ್ಕರಿತ ಅಂಶಗಳು ಜಾಲದಿಂದ ಸಂಪರ್ಕ ಹೊಂದಿರುತ್ತದೆ. ವಿತರಣೆಯಾಗುವ ಕಂಪ್ಯೂಟರ್‌ಗಳು ತೀವ್ರ ವಿಸ್ತೃತಗೊಳ್ಳುವಿಕೆಗೆ ಒಳಗಾಗುತ್ತದೆ.
ಬೃಹತ್ ಏಕಕಾಲಿಕ ಸಂಸ್ಕರಣೆ
ಬೃಹತ್ ಏಕಕಾಲಿಕ ಸಂಸ್ಕಾರಕವು (MPP)ವು ಏಕಮಾತ್ರ ಕಂಪ್ಯೂಟರ್ ಆಗಿದ್ದು, ಅನೇಕ ಸಂಪರ್ಕಜಾಲ ಸಂಸ್ಕಾರಕಗಳನ್ನು ಒಳಗೊಂಡಿದೆ. MPPಗಳು ಕ್ಲಸ್ಟರ್‌ಗಳ ರೀತಿಯ ಅನೇಕ ಲಕ್ಷಣಗಳನ್ನು ಹೊಂದಿದೆ. ಆದರೆ MPPಗಳು ವಿಶೇಷ ಅಂತರಸಂಪರ್ಕ ಜಾಲಗಳನ್ನು ಹೊಂದಿದೆ.(ಆದರೆ ಕ್ಲಸ್ಟರ್‌ಗಳು ಜಾಲಕ್ಕೆ ಕಡಿಮೆ ವೆಚ್ಚದ ಯಂತ್ರಾಂಶವನ್ನು ಬಳಸುತ್ತದೆ). MPPಗಳು ಕ್ಲಸ್ಟರ್‌ಗಳಿಗಿಂತ ದೊಡ್ಡದಾಗಿರುತ್ತದೆ. ಇದು 100 ಸಂಸ್ಕಾರಕಗಳಿಂದ ಹೆಚ್ಚು ಹೊಂದಿರುತ್ತದೆ. MPPಯಲ್ಲಿ "ಪ್ರತಿ CPU ತನ್ನ ಸ್ವಯಂ ಸ್ಮರಣೆಕೋಶ ಮತ್ತು ನಿರ್ವಹಣೆ ವ್ಯವಸ್ಥೆ ಮತ್ತು ಅನ್ವಯ ತಂತ್ರಾಂಶದ ನಕಲನ್ನು ಹೊಂದಿರುತ್ತದೆ. ಪ್ರತಿಯೊಂದು ಉಪವ್ಯವಸ್ಥೆಯು ಅಧಿಕವೇಗದ ಅಂತರಸಂಪರ್ಕದ ಮೂಲಕ ಪರಸ್ಪರ ಸಂಪರ್ಕಿಸುತ್ತದೆ."
2009ರ ಜೂನ್‌ನ TOP500 ಶ್ರೇಣೀಕರಣದ ಪ್ರಕಾರ, ವಿಶ್ವದಲ್ಲೇ ಐದನೇ ಅತ್ಯಂತ ವೇಗದ ಸೂಪರ್‌ಕಂಪ್ಯೂಟರ್ ಬ್ಲೂ ಜೀನ್/L ,MPPಯಾಗಿದೆ.
ಕೋಶಸಮೂಹ(ಗ್ರಿಡ್) ಗಣಕ
ಕೋಶಸಮೂಹ ಗಣಕವು ಏಕಕಾಲಿಕ ಗಣಕದ ಅತೀ ವಿತರಣೆಯಾದ ರೂಪವಾಗಿದೆ. ಗೊತ್ತಾದ ಸಮಸ್ಯೆ ಬಿಡಿಸಲು ಅಂತರ್ಜಾಲದ ಮೂಲಕ ಸಂಪರ್ಕಿಸುವ ಕಂಪ್ಯೂಟರ್‌ಗಳನ್ನು ಇದು ಬಳಸುತ್ತದೆ. ಕಡಿಮೆ ಬ್ಯಾಂಡ್‌ವಿಡ್ತ್ ಮತ್ತು ತೀವ್ರ ಹೆಚ್ಚಿನ ಸುಪ್ತತೆಯು ಅಂತರ್ಜಾಲದಲ್ಲಿ ಲಭ್ಯವಿರುವುದರಿಂದ, ಕೋಶಸಮೂಹ(ಗ್ರಿಡ್) ಗಣಕವು ಎಂಬರೇಸಿಂಗ್ಲಿ ಪ್ಯಾರೆಲಲ್(ಏಕಕಾಲಿಕ ಕಾರ್ಯಗಳ ನಡುವೆ ಅವಲಂಬನೆ ರಹಿತ) ಸಮಸ್ಯೆಗಳನ್ನು ನಿಭಾಯಿಸುತ್ತದೆ. ಅನೇಕ ಕೋಶಸಮೂಹ ಗಣಕದ ಅನ್ವಯ ತಂತ್ರಾಂಶಗಳನ್ನು ಸೃಷ್ಟಿಸಲಾಗಿದೆ. ಅವುಗಳಲ್ಲಿ SETI@home ಮತ್ತು Folding@Home ಉತ್ತಮ ಉದಾಹರಣೆಗಳು.
ಅನೇಕ ಕೋಶಸಮೂಹ ಗಣಕದ ಅನ್ವಯ ತಂತ್ರಾಂಶಗಳು ಮಿಡಲ್‌ವೇರ್ ಬಳಸುತ್ತವೆ. ಇದು ನಿರ್ವಹಣೆ ವ್ಯವಸ್ಥೆ ಮತ್ತು ಅನ್ವಯ ತಂತ್ರಾಂಶದ ನಡುವೆ ಕುಳಿತು ಜಾಲ ಸಂಪನ್ಮೂಲಗಳನ್ನು ನಿರ್ವಹಿಸುವ ಮತ್ತು ಸಾಫ್ಟ್‌ವೇರ್ ಇಂಟರ್‌ಫೇಸ್ ಪ್ರಮಾಣಕವಾಗಿಸುವ ಸಾಫ್ಟ್‌ವೇರ್ ಆಗಿದೆ. ಅತೀ ಸಾಮಾನ್ಯ ಕೋಶ ಸಮೂಹ ಗಣಕದ ಮಿಡಲ್‌ವೇರ್ ಬರ್ಕಲಿ ಓಪನ್ ಇನ್‌ಫ್ರಾಸ್ಟ್ರಕ್ಚರ್ ಫಾರ್ ನೆಟ್‌ವರ್ಕ್ ಕಂಪ್ಯೂಟಿಂಗ್(BOINC). ಆಗಾಗ್ಗೆ, ಕೋಶಸಮೂಹ ಗಣಕದ ಅನ್ವಯ ತಂತ್ರಾಂಶವು "ಸ್ಪೇರ್ ಸೈಕಲ್‌"ಗಳನ್ನು ಬಳಸಿಕೊಂಡು ಕಂಪ್ಯೂಟರ್ ಕಾರ್ಯನಿರ್ವಹಿಸದಿರುವ ಸಮಯಗಳಲ್ಲಿ ಗಣನೆಗಳನ್ನು ನಿರ್ವಹಿಸುತ್ತದೆ.
ವಿಶಿಷ್ಟ ಏಕಕಾಲಿಕ ಗಣಕ ಕಂಪ್ಯೂಟರ್‌ಗಳು
ಏಕಕಾಲಿಕ ಗಣಕದಲ್ಲಿ,ಪರಿಣತ ಏಕಕಾಲಿಕ ಉಪಕರಣಗಳಿದ್ದು, ಅವು ಸ್ಥಾಪಿತ ಆಸಕ್ತಿಯ ಪ್ರದೇಶದಲ್ಲಿ ಉಳಿಯುತ್ತದೆ. ಅವು ವ್ಯಾಪ್ತಿ ನಿರ್ದಿಷ್ಟ ಭಾಷೆಯಾಗಿರದೇ, ಕೆಲವು ವರ್ಗಗಳ ಏಕಕಾಲಿಕ ಸಮಸ್ಯೆಗಳಿಗೆ ಮಾತ್ರ ಅನ್ವಯಿಸುತ್ತದೆ.
=
ಮರುರೂಪಿಸಿದ ಗಣಕದ ಜತೆ ತಯಾರಿಕೆ ನಂತರ ಕ್ರಮವಿಧಿಗೆ ಒಳಗಾದ ಸಂಪರ್ಕಜಾಲ===== ಮರುರೂಪಿಸಿದ ಗಣಕವು ಸಾಮಾನ್ಯ ಉದ್ದೇಶದ ಕಂಪ್ಯೂಟರ್‌ಗೆ ಸಹ-ಸಂಸ್ಕಾರಕವಾಗಿ ಫೀಲ್ಡ್-ಪ್ರೋಗ್ರಾಮೇಬಲ್ ಗೇಟ್ ಆರೆ(FPGA) (ತಯಾರಿಕೆ ನಂತರ ಕ್ರಮವಿಧಿಗೆ ಒಳಗಾದ ಸಂಪರ್ಕ ಜಾಲ) ಬಳಕೆಯಾಗಿದೆ. FPGA ಕಂಪ್ಯೂಟರ್ ಚಿಪ್ ಆಗಿದ್ದು, ಗೊತ್ತಾದ ಕಾರ್ಯಕ್ಕೆ ಸ್ವಯಂ ರಿವೈರ್(ತಂತ್ರಾಂಶ ನಿಯಮಾವಳಿ) ಆಗಲು ಸಾಧ್ಯ.
FPGAಯನ್ನು ಯಂತ್ರಾಂಶ ವಿವರಣೆ ಭಾಷೆ ಉದಾ.VHDL ಅಥವಾ Verilogನೊಂದಿಗೆ ಕ್ರಮವಿಧಿ ವ್ಯವಸ್ಥೆ ಮಾಡಬಹುದು. ಆದಾಗ್ಯೂ,ಈ ಭಾಷೆಗಳಲ್ಲಿ ಪ್ರೋಗ್ರಾಮಿಂಗ್ ಬಳಲಿಕೆ ಉಂಟುಮಾಡುತ್ತದೆ. ಅನೇಕ ಮಾರಾಟಗಾರರು C to HDLಭಾಷೆಗಳನ್ನು ಸೃಷ್ಟಿಸಿದ್ದಾರೆ. ಇದು ವಾಕ್ಯರಚನೆ ಮತ್ತು/ಅಥವಾ ಶಬ್ದಾರ್ಥಕ್ಕೆ ಸಂಬಂಧಿಸಿದ C ಪ್ರೋಗ್ರಾಮಿಂಗ್ ಭಾಷೆಯನ್ನು ಅನುಕರಿಸಲು ಯತ್ನಿಸುತ್ತದೆ. ಇವು ಅನೇಕ ಪ್ರೋಗ್ರಾಮರುಗಳಿಗೆ ಸುಪರಿಚಿತವಾಗಿದೆ. ಅತ್ಯಂತ ಪರಿಚಿತ C ಯಿಂದ HDL ಭಾಷೆಗಳು ಮಿಟ್ರಿಯಾನ್-C, ಇಂಪಲ್ಸ್ C, DIME-C, ಮತ್ತುಹ್ಯಾಂಡಲ್-C. } C++ ಆಧಾರಿತ SystemCಯ ನಿರ್ದಿಷ್ಟ ಉಪಗುಂಪುಗಳನ್ನು ಈ ಉದ್ದೇಶಕ್ಕೆ ಬಳಸಬಹುದು.
ತನ್ನ ಹೈಪರ್‌ಟ್ರಾನ್ಸ್‌ಪೋರ್ಟ್(ಕಂಪ್ಯೂಟರ್ ಸಂಸ್ಕಾರಕಗಳ ಅಂತರಸಂಪರ್ಕ)ವನ್ನು ಮೂರನೆಯ ಮಾರಾಟಗಾರರಿಗೆ ತೆರೆಯುವ AMDನಿರ್ಧಾರವು ಅಧಿಕ ಕಾರ್ಯನಿರ್ವಹಣೆಯ ಮರುರೂಪಿಸಿದ ಗಣಕಕ್ಕೆ ಶಕ್ತಿವೊದಗಿಸುವ ತಂತ್ರಜ್ಞಾನವಾಗಿದೆ. DRC ಕಂಪ್ಯೂಟರ್ ಕಾರ್ಪೊರೇಷನ್ ಮುಖ್ಯ ನಿರ್ವಹಣಾ ಅಧಿಕಾರಿ ಮೈಕೇಲ್ R. D'ಅಮೌರ್ "ನಾವು ಮೊದಲಿಗೆ AMDಗೆ ಕಾಲಿರಿಸಿದಾಗ ಅವರು ನಮ್ಮನ್ನು ಸಾಕೆಟ್ ಚೋರರು ಎಂದು ಕರೆದರು. ಈಗ ನಮ್ಮನ್ನು ಅವರ ಪಾಲುದಾರರು ಎಂದು ಕರೆಯುತ್ತಾರೆ" ಎಂದು ಹೇಳಿದ್ದಾರೆ.
ಗ್ರಾಫಿಕ್ಸ್(ರೇಖಾ ಸಂಯೋಜಿತ ನಕ್ಷೆ)ಸಂಸ್ಕರಣೆ ಘಟಕ(GPGPU)ಗಳಲ್ಲಿ ಸಾಮಾನ್ಯ ಉದ್ದೇಶದ ಗಣಕ
ಗ್ರಾಫಿಕ್ಸ್ ಸಂಸ್ಕರಣೆ ಘಟಕ(GPGPU)ಗಳಲ್ಲಿ ಸಾಮಾನ್ಯ ಉದ್ದೇಶದ ಗಣಕವು ಕಂಪ್ಯೂಟರ್ ಎಂಜಿನಿಯರಿಂಗ್ ಸಂಶೋಧನೆಯಲ್ಲಿ ಇತ್ತೀಚಿನ ಪ್ರವೃತ್ತಿಯಾಗಿದೆ. GPUಗಳು ಸಹ-ಸಂಸ್ಕಾರಕಗಳಾಗಿದ್ದು,ಕಂಪ್ಯೂಟರ್ ಗ್ರಾಫಿಕ್ಸ್ ಸಂಸ್ಕರಣೆಗೆ ಅತಿಯಾಗಿ ಪ್ರಶಸ್ತವಾಗಿಸಲಾಗುತ್ತದೆ. ಕಂಪ್ಯೂಟರ್ ಗ್ರಾಫಿಕ್ಸ್ ಸಂಸ್ಕರಣೆಯು ದತ್ತಾಂಶ ಏಕಕಾಲ ಕಾರ್ಯಾಚರಣೆಗಳ ಪ್ರದಾನ ಕ್ಷೇತ್ರವಾಗಿದೆ. ವಿಶೇಷವಾಗಿ ರೇಖೀಯ ಬೀಜಗಣಿತ ಮ್ಯಾಟ್ರಿಕ್ಸ್(ಆಯಾಕಾರದ ಸರಣಿ) ಕಾರ್ಯಾಚರಣೆಗಳಲ್ಲಿ ಪ್ರಾಧಾನ್ಯ ಹೊಂದಿದೆ.
ಮುಂಚಿನ ದಿನಗಳಲ್ಲಿ,GPGPU ಕ್ರಮವಿಧಿಗಳು ಸಾಮಾನ್ಯ ಗ್ರಾಫಿಕ್ಸ್ API ಗಳನ್ನು ಕ್ರಮವಿಧಿ ನಿರ್ವಹಿಸುವುದಕ್ಕಾಗಿ ಬಳಸಿದವು. ಆದಾಗ್ಯೂ,ಇತ್ತೀಚೆಗೆ ಅನೇಕ ಹೊಸ ಪ್ರೋಗ್ರಾಮಿಂಗ್ ಭಾಷೆಗಳು ಮತ್ತು ನಿರ್ವಹಣಾ ವ್ಯವಸ್ಥೆಗಳನ್ನು ನಿರ್ಮಿಸಲಾಗಿದೆ. GPUಗಳಲ್ಲಿ ಸಾಮಾನ್ಯ ಉದ್ದೇಶದ ಗಣನೆ ಮಾಡುವುದಕ್ಕೆ Nvidia ಮತ್ತು AMDಎರಡೂ ಕ್ರಮವಾಗಿ ಪ್ರೋಗ್ರಾಮಿಂಗ್ ಪರಿಸರಗಳಾದ CUDA ಮತ್ತು CTMಬಿಡುಗಡೆ ಮಾಡಿದವು. ಇತರೆ GPU ಪ್ರೋಗ್ರಾಮಿಂಗ್ ಭಾಷೆಗಳು ಬ್ರೂಕ್GPU, ಪೀಕ್‌ಸ್ಟ್ರೀಮ್, ಮತ್ತು ರಾಪಿಡ್ ಮೈಂಡ್. Nvidia ತೆಸ್ಲಾ ಸೀರೀಸ್‌ನಲ್ಲಿ ಗಣನೆಗಾಗಿ ನಿರ್ದಿಷ್ಟ ಉತ್ಪನ್ನಗಳನ್ನು ಬಿಡುಗಡೆ ಮಾಡಿತು.
ಅನ್ವಯ ತಂತ್ರಾಂಶ ನಿರ್ದಿಷ್ಟ ಸಂಪರ್ಕ ಜಾಲ
ಏಕಕಾಲಿಕ ಅನ್ವಯ ತಂತ್ರಾಂಶಗಳನ್ನು ನಿಭಾಯಿಸಲು ಅನೇಕ ಅನ್ವಯ ತಂತ್ರಾಂಶ ನಿರ್ದಿಷ್ಟ ಸಂಪರ್ಕ ಜಾಲ ಮಾರ್ಗಗಳನ್ನು ರೂಪಿಸಲಾಗಿದೆ.
ASIC (ಅರ್ಥ ನಿರೂಪಣೆಯಲ್ಲಿ)ಗೊತ್ತಾದ ಅನ್ವಯ ತಂತ್ರಾಂಶಕ್ಕೆ ನಿರ್ದಿಷ್ಟವಾಗಿದ್ದು,ಆ ಅನ್ವಯ ತಂತ್ರಾಂಶಕ್ಕೆ ಅದನ್ನು ಪೂರ್ಣವಾಗಿ ಪ್ರಶಸ್ತವಾಗಿಸಬಹುದು. ಇದರ ಫಲವಾಗಿ,ಗೊತ್ತಾದ ಅನ್ವಯ ತಂತ್ರಾಂಶಕ್ಕೆ ASIC ಸಾಮಾನ್ಯ ಉದ್ದೇಶದ ಕಂಪ್ಯೂಟರ್‌ನ್ನು ಉತ್ತಮವಾಗಿ ನಿರ್ವಹಿಸುವಂತೆ ಮಾಡುತ್ತದೆ. ಆದಾಗ್ಯೂ,ASICಗಳನ್ನು ಎಕ್ಸರೆ ಲಿಥೋಗ್ರಫಿಯಿಂದ ಸೃಷ್ಟಿಸಲಾಗುತ್ತದೆ. ಈ ಪ್ರಕ್ರಿಯೆಗೆ ಮುಖವಾಡದ ಅಗತ್ಯವಿದ್ದು,ಅದು ಅತೀ ದುಬಾರಿಯಾಗಿರುತ್ತದೆ. ಏಕಮಾತ್ರ ಮುಖವಾಡವು ಒಂದು ದಶಲಕ್ಷ USಡಾಲರ್‌ಗಿಂತ ಹೆಚ್ಚು ವೆಚ್ಚವಾಗುತ್ತದೆ. (ಚಿಪ್‌ಗೆ ಅಗತ್ಯವಾಗುವ ಟ್ರಾನ್ಸಿಸ್ಟರುಗಳು ಹೆಚ್ಚು ಸಣ್ಣದಾಗಿದ್ದರೆ, ಮುಖವಾಡವು ಹೆಚ್ಚು ದುಬಾರಿಯಾಗಿರುತ್ತದೆ) ಏತನ್ಮಧ್ಯೆ,ಸಾಮಾನ್ಯ ಉದ್ದೇಶದ ಗಣಕದಲ್ಲಿ ಕಾಲಾಂತರದಲ್ಲಿ ನಿರ್ವಹಣೆಯು ವರ್ಧಿಸುತ್ತದೆ(ಮೂರ್'ಸ್ ನಿಯಮದಲ್ಲಿ ವಿವರಿಸಿದ ರೀತಿ)ಇದು ಒಂದು ಅಥವಾ ಎರಡು ಚಿಪ್ ತಲೆಮಾರುಗಳಲ್ಲಿ ಈ ಲಾಭಗಳನ್ನು ಅಳಿಸಿಹಾಕುತ್ತದೆ. ಹೆಚ್ಚು ಆರಂಭಿಕ ವೆಚ್ಚ ಮತ್ತು ಮೂರ್`ಸ್ ನಿಯಮ ಪ್ರೇರಿತ ಸಾಮಾನ್ಯ ಉದ್ದೇಶದ ಗಣಕದ ಮೀರಿಸಿದ ಪ್ರವೃತ್ತಿಯಿಂದ ASICಗಳು ಬಹುಮಟ್ಟಿನ ಏಕಕಾಲಿಕ ಗಣಕ ಅನ್ವಯ ತಂತ್ರಾಂಶಗಳಿಗೆ ಕಾರ್ಯಸಾಧ್ಯವಾಗುವುದಿಲ್ಲ. ಆದಾಗ್ಯೂ, ಕೆಲವನ್ನು ನಿರ್ಮಿಸಲಾಗಿದೆ. ಒಂದು ಉದಾಹರಣೆ ಪೆಟಾ-ಫ್ಲಾಪ್ RIKEN MDGRAPE-3 ಯಂತ್ರ.ಇದು ಆಣ್ವಿಕ ಚಲನಶಾಸ್ತ್ರ ಅನುಕರಣಕ್ಕೆ ವಾಡಿಕೆಯ ASICಗಳನ್ನು ಬಳಸುತ್ತದೆ.
ವೆಕ್ಟರ್(ಸದಿಶ) ಸಂಸ್ಕಾರಕಗಳು
ವೆಕ್ಟರ್ ಸಂಸ್ಕಾರಕವು ಒಂದು CPU ಅಥವಾ ಕಂಪ್ಯೂಟರ್ ವ್ಯವಸ್ಥೆಯಾಗಿದ್ದು, ದೊಡ್ಡ ದತ್ತಾಂಶಗಳ ಗುಂಪುಗಳಲ್ಲಿ ಸಮಾನ ಸೂಚನೆಯನ್ನು ನಿರ್ವಹಿಸಬಲ್ಲದು. ವೆಕ್ಟರ್ ಸಂಸ್ಕಾರಗಳು ಉನ್ನತ ಮಟ್ಟದ ಕಾರ್ಯಾಚರಣೆಗಳನ್ನು ಹೊಂದಿದ್ದು, ಅವು ಸಂಖ್ಯೆಗಳು ಅಥವಾ ಸದಿಶಗಳ ರೇಖೀಯ ಸರಣಿಗಳ ಮೇಲೆ ಕೆಲಸ ನಿರ್ವಹಿಸುತ್ತದೆ. ಉದಾಹರಣೆಗೆ ವೆಕ್ಟರ್ ಕಾರ್ಯಾಚರಣೆಯು A = B  × C, ಅದರಲ್ಲಿ A , B , ಮತ್ತು C ಯು ಪ್ರತಿಯೊಂದು 64-ದ್ವಿಮಾನ ಫ್ಲೋಟಿಂಗ್-ಪಾಯಿಂಟ್‌ಸಂಖ್ಯೆಗಳ 64-ಎಲಿಮೆಂಟ್ ವೆಕ್ಟರ್‌ಗಳಾಗಿವೆ" ಅವು ಫ್ಲಿನ್‌`ಸ್  SIMD ವರ್ಗೀಕರಣಕ್ಕೆ ಸಮೀಪದ ಸಂಬಂಧ ಹೊಂದಿದೆ.
ಕ್ರೇಯ್ ಕಂಪ್ಯೂಟರ್‌ಗಳು 1970 ಮತ್ತು 1980ರ ದಶಕದಲ್ಲಿ ವೆಕ್ಟರ್ ಸಂಸ್ಕಾರಕ ಕಂಪ್ಯೂಟರ್‌ಗಳಿಗಾಗಿ ಪ್ರಖ್ಯಾತವಾಗಿತ್ತು. ಆದಾಗ್ಯೂ,ವೆಕ್ಟರ್ ಸಂಸ್ಕಾರಕಗಳು CPUಗಳು ಮತ್ತು ಪೂರ್ಣ ಕಂಪ್ಯೂಟರ್ ವ್ಯವಸ್ಥೆಗಳು ಎರಡೂ ರೀತಿಯಲ್ಲಿ ಕಣ್ಮರೆಯಾಗಿವೆ. ಆಧುನಿಕ ಸಂಸ್ಕಾರಕ ಸೂಚನೆ ಗುಂಪುಗಳು ಕೆಲವು ವೆಕ್ಟರ್ ಸಂಸ್ಕಾರಕ ಸೂಚನೆಗಳನ್ನು ಒಳಗೊಂಡಿವೆ.ಉದಾಹರಣೆಗೆ ಆಲ್ಟಿವೆಕ್ ಮತ್ತ್ತು ಸ್ಟ್ರೀಮಿಂಗ್ SIMD ಎಕ್ಸ್‌ಟೆನ್ಸ್‌ಶೆನ್ಸ್(SSE).
ಏಕಕಾಲಿಕ ಪ್ರೋಗ್ರಾಮಿಂಗ್ ಭಾಷೆಗಳು
ಕಾನ್ಕರೆಂಟ್ ಪ್ರೋಗ್ರಾಮಿಂಗ್ ಭಾಷೆಗಳು, ಲೈಬ್ರರಿಗಳು, APIs, ಮತ್ತು ಏಕಕಾಲಿಕ ಪ್ರೋಗಾಮಿಂಗ್ ಮಾದರಿಗಳು(ಉದಾಹರಣೆಗೆ ಆಲ್ಗೋರಿತ್ಮಿಕ್ ಸ್ಕೆಲೆಟನ್‌ಗಳು)ಏಕಕಾಲಿಕ ಗಣಕ ಕಂಪ್ಯೂಟರ್‌ಗಳಿಗೆ ಕ್ರಮವಿಧಿ ರೂಪಿಸಲು ಸೃಷ್ಟಿಸಲಾಗಿದೆ. ಇವುಗಳನ್ನು ಸಾಮಾನ್ಯವಾಗಿ ವರ್ಗಗಳಾಗಿ ವಿಭಾಗಿಸಬಹುದು. ಸ್ಮರಣೆ ವಿನ್ಯಾಸ-ಹಂಚಿಕೆಯ ಸ್ಮರಣೆ,ವಿತರಣೆ ಸ್ಮರಣೆ ಅಥವಾ ಹಂಚಿಕೆಯಾದ ವಿತರಣೆ ಸ್ಮರಣೆಯ ಊಹೆಗಳ ಆಧಾರದ ಮೇಲೆ ವರ್ಗೀಕರಿಸಬಹುದು. ಹಂಚಿಕೆಯಾದ ಸ್ಮರಣೆ ಪ್ರೋಗ್ರಾಮಿಂಗ್ ಭಾಷೆಗಳು ಹಂಚಿಕೆಯಾದ ಸ್ಮರಣೆ ಚರಾಂಶಗಳನ್ನು ಬಳಸಿಕೊಂಡು ಸಂಪರ್ಕಿಸುತ್ತವೆ. ವಿತರಣೆಯಾದ ಸ್ಮರಣೆ ಸಂದೇಶ ರವಾನೆಯನ್ನು ಬಳಸಿಕೊಳ್ಳುತ್ತದೆ. POSIX ಥ್ರೆಡ್ಸ್ ಮತ್ತು ಓಪನ್MP ವ್ಯಾಪಕವಾಗಿ ಬಳಸಲಾದ ಹಂಚಿಕೆಯಾದ ಸ್ಮರಣೆ APIಗಳಾಗಿದ್ದು, ಸಂದೇಶ ರವಾನೆ ಇಂಟರ್‌ಫೇಸ್ (MPI) ವ್ಯಾಪಕವಾಗಿ ಬಳಸಲಾದ ಸಂದೇಶ ರವಾನೆ ವ್ಯವಸ್ಥೆ API. ಏಕಕಾಲಿಕ ಕ್ರಮವಿಧಿಗಳ ಪ್ರೋಗ್ರಾಮಿಂಗ್‌ನಲ್ಲಿ ಬಳಸುವ ಒಂದು ಪರಿಕಲ್ಪನೆಯು ಭವಿಷ್ಯದ ಪರಿಕಲ್ಪನೆಯಾಗಿದೆ.ಭವಿಷ್ಯಕಾಲದಲ್ಲಿ ಕ್ರಮವಿಧಿಯ ಒಂದು ಭಾಗವು ಕ್ರಮವಿಧಿಯ ಇನ್ನೊಂದು ಬಾಗಕ್ಕೆ ಅಗತ್ಯ ದತ್ತಾಂಶವನ್ನು ರವಾನಿಸುವ ಭರವಸೆ ನೀಡುತ್ತದೆ.
ಸ್ವಯಂಚಾಲಿತ ಏಕಕಾಲಿಕ ಗಣನೆ
ಕಂಪೈಲರ್‌(ಪರಿವರ್ತಕ)ನಿಂದ ಅನುಕ್ರಮದ ಕ್ರಮವಿಧಿಯ ಸ್ವಯಂಚಾಲಿತ ಏಕಕಾಲಿಕ ಗಣನೆಯು ಏಕಕಾಲಿಕ ಗಣಕದ ಹೋಲಿ ಗ್ರೈಲ್ (ಪವಿತ್ರ ಪಾನಪಾತ್ರೆ)ಆಗಿದೆ. ಕಂಪೈಲರ್ ಸಂಶೋಧಕರಿಂದ ದಶಕಗಳ ಕಾಲದ ಕೆಲಸದ ನಡುವೆಯೂ ಸ್ವಯಂಚಾಲಿತ ಏಕಕಾಲಿಕ ಗಣನೆ ಸೀಮಿತ ಯಶಸ್ಸು ಸಂಪಾದಿಸಿದೆ.
ಮುಖ್ಯವಾಹಿನಿ ಏಕಕಾಲಿಕ ಪ್ರೋಗ್ರಾಮಿಂಗ್ ಭಾಷೆಗಳು ಸ್ಪಷ್ಟವಾಗಿ ಏಕಕಾಲಿಕ ಅಥವಾ ಆಂಶಿಕವಾಗಿ ಅಂತರ್ಗತವಾಗಿದೆ. ಇದರಲ್ಲಿ ಪ್ರೋಗ್ರಾಮರ್ ಕಂಪೈಲರ್‌ಗೆ ಏಕಕಾಲದ ಗಣನೆಗೆ ನಿರ್ದೇಶನಗಳನ್ನು ನೀಡುತ್ತಾರೆ. ಪೂರ್ಣ ಅಂತರ್ಗತ ಏಕಕಾಲಿಕ ಪ್ರೋಗ್ರಾಮಿಂಗ್ ಭಾಷೆಗಳು ಅಸ್ತಿತ್ವದಲ್ಲಿವೆ-SISAL, ಪ್ಯಾರೆಲಲ್ ಹಾಸ್ಕೆಲ್, ಮತ್ತು ( FPGAಗಳಿಗೆ) ಮಿಟ್ರಿಯನ್-C.
ಅಪ್ಲಿಕೇಷನ್ ಚೆಕ್‌ಪಾಯಿಂಟಿಂಗ್
ಕಂಪ್ಯೂಟರ್ ಹೆಚ್ಚು ದೊಡ್ಡದು ಮತ್ತು ಜಟಿಲವಾಗಿದ್ದರೆ,ಅದು ತಪ್ಪಾಗುವ ಅವಕಾಶ ಹೆಚ್ಚು. ಅದು ಚಿಕ್ಕದಾಗಿದ್ದರೆ ವೈಫಲ್ಯಗಳ ನಡುವೆ ಸರಾಸರಿ ಸಮಯವಿರುತ್ತದೆ. ಅನ್ವಯ ತಂತ್ರಾಂಶ ಚೆಕ್‌ಪಾಯಿಂಟಿಂಗ್ ಒಂದು ತಂತ್ರವಾಗಿದ್ದು, ಕಂಪ್ಯೂಟರ್ ವ್ಯವಸ್ಥೆಯು ಅನ್ವಯ ತಂತ್ರಾಂಶದ ಸ್ನಾಪ್‌ಶಾಟ್ ತೆಗೆಯುತ್ತದೆ. ಎಲ್ಲ ಪ್ರಸಕ್ತ ಸಂಪನ್ಮೂಲ ಹಂಚಿಕೆಗಳು ಮತ್ತು ಚರಾಂಶ ಸ್ಥಿತಿಗಳ ದಾಖಲು, ಕೋರ್ ಡಂಪ್(ಕಂಪ್ಯೂಟರ್ ಕ್ರಮವಿಧಿ ಸ್ಮರಣೆಯ ದಾಖಲಿತ ಸ್ಥಿತಿ)ಗೆ ಹೋಲಿಕೆಯಾಗುತ್ತದೆ. ಈ ಮಾಹಿತಿಯನ್ನು ಕಂಪ್ಯೂಟರ್ ವಿಫಲವಾದರೆ ಕ್ರಮವಿಧಿಯನ್ನು ಮರುಸ್ಥಾಪಿಸಲು ಬಳಸಬಹುದು. ಅನ್ವಯ ತಂತ್ರಾಂಶದ ಚೆಕ್‌ಪಾಯಿಂಟಿಂಗ್ ಅಂದರೆ ಕ್ರಮವಿಧಿಯು ಆರಂಭದ ಬದಲಿಗೆ ಅದರ ಕೊನೆಯ ಚೆಕ್‌ಪಾಯಿಂಟ್‌ನಿಂದ ಪುನಾರಂಭವಾಗಬೇಕು. ತಿಂಗಳುಗಟ್ಟಲೆ ಓಡಬಹುದಾದ ಅನ್ವಯ ತಂತ್ರಾಂಶಕ್ಕೆ ಅದು ಗಂಭೀರವಾಗಬಹುದು. ಅನ್ವಯ ತಂತ್ರಾಂಶ ಚೆಕ್‌ಪಾಯಿಂಟಿಂಗ್‌ನ್ನು ಸಂಸ್ಕರಣೆ ವಲಸೆಗೆ ಅನುಕೂಲ ಕಲ್ಪಿಸಲು ಬಳಸಬಹುದು.
ಕ್ರಮಾವಳಿ ವಿಧಾನಗಳು
ಏಕಕಾಲಿಕ ಕಂಪ್ಯೂಟರ್‌ಗಳು ದೊಡ್ಡದು ಮತ್ತು ವೇಗವನ್ನು ಪಡೆದುಕೊಳ್ಳುತ್ತಿದ್ದಂತೆ, ಇದು ಮುಂಚೆ ಹೆಚ್ಚು ಸಮಯ ತೆಗೆದುಕೊಳ್ಳುತ್ತಿದ್ದ ಸಮಸ್ಯೆಗಳನ್ನು ಬಿಡಿಸಲು ಕಾರ್ಯಸಾಧ್ಯವಾಗುತ್ತದೆ. ಏಕಕಾಲಿಕ ಗಣಕವನ್ನು ವಿಶಾಲ ವ್ಯಾಪ್ತಿಯ ಕ್ಷೇತ್ರಗಳಲ್ಲಿ ಬಯೋಇನ್ಪೋರ್ಮೆಟಿಕ್ಸ್‌ (ಪ್ರೊಟೀನ್ ಫೋಲ್ಡಿಂಗ್) ನಿಂದ ಅರ್ಥಶಾಸ್ತ್ರ (ಗಣಿತೀಯ ಹಣಕಾಸು)ವರೆಗೆ ಬಳಸಲಾಗುತ್ತದೆ. ಏಕಕಾಲಿಕ ಗಣಕದಲ್ಲಿ ಕಂಡುಬರುವ ಸಮಸ್ಯೆಗಳ ಸಮಾನ ವಿಧಗಳು:
ಇತಿಹಾಸ
ನೈಜ (MIMD)ಏಕಕಾಲಿಕ ಗಣನೆಯ ಉಗಮಗಳು ಫೆಡರಿಕೊ ಲೂಗಿ, ಕಾಂಟೆ ಮೆನಾಬ್ರಿಯಮತ್ತು ಚಾರ್ಲ್ಸ್ ಬಾಬೇಜ್ ಆವಿಷ್ಕರಿಸಿದ ಅನಾಲೆಟಿಕ್ ಎಂಜಿನ್ ರೇಖಾಚಿತ್ರದತ್ತ ತೋರಿಸುತ್ತದೆ. IBM 1954ರಲ್ಲಿ 704ನ್ನು ಯೋಜನೆಯೊಂದರ ಮೂಲಕ ಪರಿಚಯಿಸಿತು. ಇದರಲ್ಲಿ ಜೀನ್ ಅಮ್ಡಾಲ್‌ಮುಖ್ಯ ವಿನ್ಯಾಸಕಾರರಾಗಿದ್ದರು. ಇದು ಪೂರ್ಣ ಸ್ವಯಂಚಾಲಿತ ಫ್ಲೋಟಿಂಗ್ ಪಾಯಿಂಟ್ ಗಣಿತದ ಆದೇಶಗಳನ್ನು ಬಳಸುವ ವಾಣಿಜ್ಯ ರೀತಿಯಲ್ಲಿ ಲಭ್ಯವಾಗುವ ಪ್ರಥಮ ಕಂಪ್ಯೂಟರ್ ಎನಿಸಿತು.
1969ರಲ್ಲಿ US ಕಂಪನಿ ಹನಿವೆಲ್ ಅದರ ಪ್ರಥಮ ಮಲ್ಟಿಕ್ಸ್ ವ್ಯವಸ್ಥೆಯನ್ನು ಪರಿಚಯಿಸಿತು. ಏಕಕಾಲಿಕವಾಗಿ ಎಂಟು ಸಂಸ್ಕಾರಕಗಳವರೆಗೆ ಓಡುವ ಸಾಮರ್ಥ್ಯ ಪಡೆದಿರುವ ಸಮ್ಮಿತೀಯ ಬಹುಸಂಸ್ಕಾರಕ ವ್ಯವಸ್ಥೆ ಇದಾಗಿತ್ತು. C.mmp1970ರ ದಶಕದ ಕಾರ್ನೇಗಿ ಮೆಲೋನ್ ವಿಶ್ವವಿದ್ಯಾನಿಲಯದ ಬಹುಸಂಸ್ಕಾರಕ ಯೋಜನೆಯಾಗಿದ್ದು, ಕೆಲವೇ ಸಂಸ್ಕಾರಕಗಳಿಗಿಂತ ಹೆಚ್ಚಿರುವ ಬಹುಸಂಸ್ಕಾರಕಗಳಲ್ಲಿ ಮೊದಲನೆಯದಾಗಿತ್ತು. ಪ್ರಥಮ ಬಸ್-ಸಂಪರ್ಕದ ಅನ್ವೇಷಕ ಕ್ಯಾಶ್‌ಗಳು ಬಹು-ಸಂಸ್ಕಾರಕ 1984ರ ಸಿನಾಪ್ಸ್ N+1
SIMDಏಕಕಾಲಿಕ ಗಣಕದ ಕಂಪ್ಯೂಟರ್‌ಗಳನ್ನು 1970ರ ದಶಕದಷ್ಟು ಹಿಂದೆ ಪತ್ತೆಹಚ್ಚಲಾಗಿದೆ. ಮುಂಚಿನ SIMD ಕಂಪ್ಯೂಟರ್‌ಗಳಿಗೆ ಪ್ರೇರಣೆಯು ಬಹು ಸೂಚನೆಗಳಿಗೆ ಸಂಸ್ಕಾರದ ನಿಯಂತ್ರಣದ ಘಟಕದ ಪ್ರಸರಣ ವಿಳಂಬ ತೊಡೆದುಹಾಕುವುದಾಗಿದೆ. 1964ರಲ್ಲಿ ಸ್ಲಾಟ್ನಿಕ್ ಬೃಹತ್ ಏಕಕಾಲಿಕ ಗಣಕದ ಕಂಪ್ಯೂಟರ್‌ನ್ನು ಲಾರೆನ್ಸ್ ಲಿವರ್‌ಮೋರ್ ರಾಷ್ಟ್ರೀಯ ಪ್ರಯೋಗಾಲಯಕ್ಕೆ ನಿರ್ಮಿಸಲು ಪ್ರಸ್ತಾಪಿಸಿದರು. ಅವರ ವಿನ್ಯಾಸಕ್ಕೆ US ವಾಯುದಳಆರ್ಥಿಕ ನೆರವು ನೀಡಿತು. ಇದು ಬಹುಮುಂಚಿನ SIMDಏಕಕಾಲಿಕ ಗಣಕದ ಪ್ರಯತ್ನ, ILLIAC IV. ಈ ವಿನ್ಯಾಸಕ್ಕೆ ಕೀಲಿಯು ಅತೀ ಹೆಚ್ಚು ಏಕಕಾಲಿಕ ಗಣನೆಯಾಗಿದ್ದು, 256 ಸಂಸ್ಕಾರಕಗಳನ್ನು ಒಳಗೊಂಡಿತ್ತು. ಇದು ದೊಡ್ಡ ದತ್ತಾಂಶಸೆಟ್‌ಗಳಲ್ಲಿ ಯಂತ್ರವನ್ನು ಕೆಲಸ ಮಾಡಲು ಅವಕಾಶ ನೀಡಿತು. ಇದು ನಂತರ ವೆಕ್ಟರ್ ಸಂಸ್ಕರಣೆ ಎಂದು ಹೆಸರಾಯಿತು. ಆದಾಗ್ಯೂ,ILLIAC IV ಯನ್ನು ಅತೀ ಕುಖ್ಯಾತ ಸೂಪರ್‌ಕಂಪ್ಯೂಟರ್ ಎಂದು ಕರೆಯಲಾಯಿತು. ಏಕೆಂದರೆ ಯೋಜನೆಯು ಕಾಲು ಭಾಗದಷ್ಟು ಪೂರ್ಣವಾಗಿತ್ತು ಹಾಗು 11 ವರ್ಷಗಳನ್ನು ತೆಗೆದುಕೊಂಡಿತಲ್ಲದೇ ಹೆಚ್ಚುಕಡಿಮೆ ಮೂಲ ಅಂದಾಜಿಗಿಂತ ನಾಲ್ಕು ಪಟ್ಟು ವೆಚ್ಚವಾಗಿತ್ತು. ಅದು 1976ರಲ್ಲಿ ಅಂತಿಮವಾಗಿ ಅದರ ಪ್ರಥಮ ಅನ್ವಯ ತಂತ್ರಾಂಶವನ್ನು ನಡೆಸಲು ಸಿದ್ಧವಾದಾಗ, ಕ್ರೇ-1 ಮುಂತಾದ ಅಸ್ತಿತ್ವದಲ್ಲಿದ್ದ ವಾಣಿಜ್ಯ ಸೂಪರ್‌ಕಂಪ್ಯೂಟರ್‌ಗಳು ಅದಕ್ಕಿಂತ ಮೇಲುಗೈ ಸಾಧಿಸಿದವು.
ಬಾಹ್ಯ ಕೊಂಡಿಗಳು
ವರ್ಗ:ಏಕಕಾಲಿಕ ಗಣಕಕಾರ್ಯಕ್ಷೇತ್ರ ವರ್ಗ:ಗಣಕ ವಿಜ್ಞಾನ
ತಿರುವನ್ಮಿಯೂರ್
link=//upload.wikimedia.org/wikipedia/commons/thumb/b/b9/Thiruvanmiyur_BEACH_AREA_.jpg/220px-Thiruvanmiyur_BEACH_AREA_.jpg|thumb| ತಿರುವನ್ಮಿಯೂರ್ ಬೀಚ್ ತಿರುವನ್ಮಿಯೂರ್ ಭಾರತದ ತಮಿಳುನಾಡು ರಾಜ್ಯದ ಚೆನ್ನೈನ ದಕ್ಷಿಣದಲ್ಲಿರುವ ಬಹುತೇಕವಾಗಿ ವಾಸಕ್ಕೆ ತಕ್ಕುದಾದ ಪ್ರದೇಶವಾಗಿದೆ. ನೆರೆಯ ತಾರಾಮಣಿಯಲ್ಲಿ ಚೆನ್ನೈನ ಮೊದಲ ಮೀಸಲು ತಂತ್ರಜ್ಞಾನ ಕಚೇರಿ ಸ್ಥಳವಾದ ಟೈಡೆಲ್ ಮಾಹಿತಿ ತಂತ್ರಜ್ಞಾನ ಪಾರ್ಕ್‌ನ ನಿರ್ಮಾಣದೊಂದಿಗೆ ತಿರುವನ್ಮಿಯೂರ್ ತನ್ನ ಆರ್ಥಿಕತೆಯ ಏಳಿಗೆಗೆ ಸಾಕ್ಷಿಯಾಯಿತು. ಶಿವನಿಗೆ ಸಮರ್ಪಿತವಾದ ಮರುಂಡೀಶ್ವರರ್ ದೇವಾಲಯವು ಈ ಪ್ರದೇಶವನ್ನು ಮೊದಲು ವ್ಯಾಖ್ಯಾನಿಸಿತ್ತು. ಹಾಗಾಗಿ ಇದನ್ನು ಸಂಗಮ್ ತಮಿಳು ಮಹಾಕಾವ್ಯಗಳಲ್ಲಿ ಉಲ್ಲೇಖಿಸಲಾಗಿದೆ. ಇತರ ಪ್ರಸಿದ್ಧ ದೇವಾಲಯಗಳೆಂದರೆ ಅಷ್ಟಲಕ್ಷ್ಮಿ ದೇವಾಲಯ ಮತ್ತು ಆರುಪಾದೈ ಮುರುಗನ್ ದೇವಾಲಯ.
ಸೌಲಭ್ಯಗಳು ಮತ್ತು ಆಕರ್ಷಣೆಗಳು
link=//upload.wikimedia.org/wikipedia/commons/thumb/1/11/Sunrise_at_Thiruvanmiyur_Beach.jpg/220px-Sunrise_at_Thiruvanmiyur_Beach.jpg|thumb| ತಿರುವನ್ಮಿಯೂರ್ ಕಡಲತೀರದಲ್ಲಿ ಸೂರ್ಯೋದಯ ತಿರುವನ್ಮಿಯೂರ್ ಬೀಚ್ ಅಥವಾ ಆರ್‌ಟಿಒ ಬೀಚ್ ಜನಪ್ರಿಯ ಆಕರ್ಷಣೆಯಾಗಿದೆ. ಬೀಚ್‍ನಲ್ಲಿ ನಡೆಯುವವರಿಗೆ ವಿಹಾರಪಥವಿದ್ದು ಇದು ಸ್ಥಳೀಯ ನಿವಾಸಿಗಳಲ್ಲಿ ಬಹಳ ಜನಪ್ರಿಯವಾಗಿದೆ. ಸ್ಥಳೀಯ ಸಮುದಾಯದ ಸಕ್ರಿಯ ಬೆಂಬಲದೊಂದಿಗೆ ಬೀಚ್ ಸ್ವಚ್ಛವಾಗಿದೆ.
ಪೋರ್ಟ್‌ಲ್ಯಾಂಡ್‌, ಆರೆಗನ್‌
ಪೋರ್ಟ್‌ಲ್ಯಾಂಡ್‌ ವಾಯುವ್ಯ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿರುವ ಒಂದು ನಗರ. ಇದು ಒರೆಗಾನ್ ರಾಜ್ಯದಲ್ಲಿ ವಿಲ್ಲಾಮೆಟ್ಟೆ ಮತ್ತು ಕೊಲಂಬಿಯಾ ನದಿಗಳ ಸಂಗಮ ಸ್ಥಾನದ ಹತ್ತಿರದಲ್ಲಿದೆ. ೨೦೦೯ರ ಜುಲೈನಲ್ಲಿ ಇದು ೫೮೨,೧೩೦ನಷ್ಟು ಜನಸಂಖ್ಯೆಯನ್ನು ಹೊಂದಿತ್ತು. ಆಗ ಇದು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ 30ನೇ ಅತಿ ಹೆಚ್ಚು ಜನಸಂಖ್ಯೆ ಹೊಂದಿದ ನಗರವಾಗಿತ್ತು. ಇದು ವಿಶ್ವದಲ್ಲಿ ಎರಡನೇ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಮೊದಲನೇ ಅತಿ ಹೆಚ್ಚು ಪರಿಸರ ಸ್ನೇಹಿ ಅಥವಾ "ಹಸಿರು" ನಗರ ಎಂಬ ಹೆಸರನ್ನು ಪಡೆದಿದೆ. ಪೋರ್ಟ್‌ಲ್ಯಾಂಡ್‌ ಒರೆಗಾನ್‌ನ ಅತಿಹೆಚ್ಚು ಜನಸಂಖ್ಯೆಯನ್ನು ಹೊಂದಿರುವ ನಗರವಾಗಿದೆ ಹಾಗೂ ವಾಷಿಂಗ್ಟನ್‌‌ನ ಸಿಯಾಟಲ್‌ ಮತ್ತು ಬ್ರಿಟಿಷ್ ಕೊಲಂಬಿಯಾದ ವ್ಯಾಂಕವರ್‌ ನಂತರ ಪೆಸಿಫಿಕ್ ವಾಯುವ್ಯ(ಪೆಸಿಫಿಕ್ ನಾರ್ತ್‌ವೆಸ್ಟ್)ದಲ್ಲಿ ಮೂರನೇ ಅತಿ ಜನಭರಿತ ನಗರವಾಗಿದೆ. ಸರಿಸುಮಾರು ಎರಡು ದಶಲಕ್ಷದಷ್ಟು ಜನರು ಪೋರ್ಟ್‌ಲ್ಯಾಂಡ್‌ ಮಹಾನಗರದಲ್ಲಿ (MSA) ವಾಸಿಸುತ್ತಾರೆ. ಇದು ೨೦೦೬ರ ಜುಲೈನ ಪ್ರಕಾರ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ 23ನೇ ಅತಿಹೆಚ್ಚು ಜನಸಂಖ್ಯೆಯಾಗಿತ್ತು.
ಪೋರ್ಟ್‌ಲ್ಯಾಂಡ್‌ ೧೮೫೧ರಲ್ಲಿ ಏಕೀಕರಣಗೊಂಡಿತು ಹಾಗೂ ಇದು ಮುಲ್ಟ್‌ನೋಮಾ ಕೌಂಟಿಯ ಮುಖ್ಯ ಪಟ್ಟಣವಾಗಿದೆ. ಈ ನಗರವು ಪಶ್ಚಿಮದಲ್ಲಿ ವಾಷಿಂಗ್ಟನ್‌ ಕೌಂಟಿಯತ್ತ ಸ್ವಲ್ಪ ಭಾಗ ಹಾಗೂ ದಕ್ಷಿಣದಲ್ಲಿ ಕ್ಲ್ಯಾಕಮಾಸ್ ಕೌಂಟಿಯತ್ತ ವಿಸ್ತರಿಸಿಕೊಂಡಿದೆ. ಈ ನಗರದಲ್ಲಿ ಒಬ್ಬ ಮೇಯರ್ ಮತ್ತು ನಾಲ್ಕು ಇತರ ಕಮೀಷನರ್‌ಗಳನ್ನೊಳಗೊಂಡ ಕಮೀಷನ್-ಆಧಾರಿತ ಸರ್ಕಾರವು ಆಡಳಿತ ನಡೆಸುತ್ತದೆ.
ಪೋರ್ಟ್‌ಲ್ಯಾಂಡ್‌ ಸಮುದ್ರದ ತೀರದ ವಾಯುಗಣವನ್ನು ಹೊಂದಿದೆ. ಅಲ್ಲಿ ಬೆಚ್ಚಗಿನ, ಶುಷ್ಕ ಬೇಸಿಗೆ ಮತ್ತು ಮಳೆಯ ಆದರೆ ಸಮಶೀತೋಷ್ಣ ಚಳಿಗಾಲವಿರುತ್ತದೆ. ಈ ವಾಯುಗುಣವು ಗುಲಾಬಿ ಹೂವುಗಳನ್ನು ಬೆಳೆಯಲು ಅತ್ಯುತ್ತಮವಾಗಿದೆ. ಶತಮಾನಗಳಿಗಿಂತಲೂ ಹಿಂದಿನಿಂದ ಪೋರ್ಟ್‌ಲ್ಯಾಂಡ್‌ "ಗುಲಾಬಿ ಹೂವುಗಳ ನಗರ" ಎಂದು ಜನಪ್ರಿಯವಾಗಿದೆ. ಇದು ಅನೇಕ ಗುಲಾಬಿ ಹೂವುಗಳ ಉದ್ಯಾನವನ್ನು ಹೊಂದಿದೆ. ಅವುಗಳಲ್ಲಿ ಮುಖ್ಯವಾದುದು ಇಂಟರ್‌ನ್ಯಾಷನಲ್ ರೋಸ್ ಟೆಸ್ಟ್ ಗಾರ್ಡನ್‌.
ಇತಿಹಾಸ
ಪೋರ್ಟ್‌ಲ್ಯಾಂಡ್‌ ವಿಲ್ಲಾಮೆಟ್ಟೆ ನದಿಯ ತೀರದಲ್ಲಿ ಒರೆಗಾನ್ ನಗರ ಮತ್ತು ಫೋರ್ಟ್ ವ್ಯಾಂಕವರ್‌ ಮಧ್ಯದಲ್ಲಿ "ಸ್ವಚ್ಛಗೊಳಿಸಿದ" ಪ್ರದೇಶವಾಗಿ ಆರಂಭವಾಯಿತು. ೧೮೪೩ರಲ್ಲಿ ವಿಲಿಯಂ ಓವರ್ಟನ್ ಈ ಭೂಮಿಯು ಹೆಚ್ಚಿನ ವಾಣಿಜ್ಯೋಪಯೋಗಿ ಪ್ರಾಮುಖ್ಯತೆಯನ್ನು ಹೊಂದಿದೆಯೆಂದು ಮನಗಂಡನು. ಆದರೆ ಭೂಮಿಯ ಹಕ್ಕಿಗಾಗಿ ಅರ್ಜಿ ಸಲ್ಲಿಸಲು ಬಂಡವಾಳದ ಕೊರತೆಯನ್ನು ಹೊಂದಿದ್ದನು. ಅವನು ಪಾಲುದಾರ ಮಸ್ಸಾಚ್ಯುಸೆಟ್ಸ್‌ನ ಬಾಸ್ಟನ್‌ನ ಅಸಾ ಲವ್‌ಜಾಯ್ ಒಂದಿಗೆ 25¢ರಷ್ಟಕ್ಕೆ ವಾಣಿಜ್ಯ ಒಪ್ಪಂದವೊಂದನ್ನು ಮಾಡಿಕೊಂಡ: ಅದರ ಪ್ರಕಾರ ಓವರ್ಟನ್ ೬೪೦ ಎಕರೆ (೨.೬ km²) ಪ್ರದೇಶದ ಹಕ್ಕನ್ನು ಹೊಂದಿದ್ದನು. ನಂತರ ಓವರ್ಟನ್ ಅವನಿಗೆ ಹಂಚಿಕೊಟ್ಟ ಅರ್ಧ ಭಾಗವನ್ನು ಮೈನೆಯ ಪೋರ್ಟ್‌ಲ್ಯಾಂಡ್‌‌ನ ಫ್ರಾನ್ಸಿಸ್ W. ಪೆಟ್ಟಿಗ್ರೊಗೆ ಮಾರಾಟ ಮಾಡಿದನು. ಹೊಸ ನಗರಕ್ಕೆ ಪೆಟ್ಟಿಗ್ರೊ ಮತ್ತು ಲವ್‌ಜಾಯ್ ಇಬ್ಬರೂ ಅವರ ಹುಟ್ಟೂರಿನ ಹೆಸರನ್ನಿಡಲು ಬಯಸಿದರು; ಇದನ್ನು ನಾಣ್ಯ ಚಿಮ್ಮುವಮೂಲಕ ನಿರ್ಧರಿಸಲಾಯಿತು. ಅದರಲ್ಲಿ ಪೆಟ್ಟಿಗ್ರೊ ಮೂರು ಟಾಸ್‌ಗಳ ಸರಣಿಯಲ್ಲಿ ಎರಡನ್ನು ಗೆದ್ದುಕೊಂಡನು. ಈ ನಿರ್ಣಯಕ್ಕೆ ಬಳಸಿದ ನಾಣ್ಯವನ್ನು ಈಗ ಪೋರ್ಟ್‌ಲ್ಯಾಂಡ್‌ ಪೆನ್ನಿ ಎನ್ನುತ್ತಾರೆ. ಇದನ್ನು ಈಗ ಒರೆಗಾನ್ ಹಿಸ್ಟೋರಿಕಲ್ ಸೊಸೈಟಿಯ ಪ್ರಧಾನ ಕಾರ್ಯಸ್ಥಾನದಲ್ಲಿ ಪ್ರದರ್ಶನಕ್ಕಿಡಲಾಗಿದೆ.
ಪೋರ್ಟ್‌ಲ್ಯಾಂಡ್‌ ೧೮೫೧ರ ಫೆಬ್ರವರಿ ೮ರಂದು ಏಕೀಕರಣಗೊಂಡಾಗ ೮೦೦ ನಿವಾಸಿಗಳನ್ನು, ಒಂದು ಆವಿಶಕ್ತಿಯ ಸಾಮಿಲ್ಲು, ಒಂದು ದಿಮ್ಮಿ ಮನೆ(ಲಾಗ್ ಕ್ಯಾಬಿನ್) ಹೋಟೆಲ್ ಹಾಗೂ ವೀಕ್ಲಿ ಒರೆಗಾನಿಯನ್‌ ಎಂಬ ವಾರ್ತಾಪತ್ರಿಕೆಯೊಂದನ್ನು ಒಳಗೊಂಡಿತ್ತು. ೧೮೭೯ರಲ್ಲಿ ಜನಸಂಖ್ಯೆಯು ೧೭,೫೦೦ರಷ್ಟಕ್ಕೆ ಏರಿತು. ನಗರವು ೧೮೯೧ರಲ್ಲಿ ಆಲ್ಬಿನ ಮತ್ತು ಪೂರ್ವ ಪೋರ್ಟ್‌ಲ್ಯಾಂಡ್‌ ಒಂದಿಗೆ ಹಾಗೂ ೧೯೧೫ರಲ್ಲಿ ಲಿಂಟನ್ ಮತ್ತು ಸೇಂಟ್ ಜಾನ್ಸ್ ಒಂದಿಗೆ ಸೇರಿಕೊಂಡಿತು.
ಪೋರ್ಟ್‌ಲ್ಯಾಂಡ್‌ ಸ್ಥಳವು ವಿಲ್ಲಾಮೆಟ್ಟೆ ಮತ್ತು ಕೊಲಂಬಿಯಾ ನದಿಗಳ ಮೂಲಕ ಪೆಸಿಫಿಕ್ ಸಾಗರಕ್ಕೆ ಹಾಗೂ ವೆಸ್ಟ್ ಹಿಲ್ಸ್‌ನಲ್ಲಿನ ದೊಡ್ಡಕಂದರದ ಮೂಲಕ ಹಾದುಹೋಗುವ "ಗ್ರೇಟ್ ಪ್ಲ್ಯಾಂಕ್ ರಸ್ತೆ"ಯಿಂದ (ಪ್ರಸ್ತುತದ ಮಾರ್ಗ U.S. ರೂಟ್ 26) ಕೃಷಿಭೂಮಿ ಟ್ವಾಲಟಿನ್ ಕಣಿವೆಗೆ ಪ್ರವೇಶವನ್ನು ಹೊಂದಿದೆ. ಇದು ಹತ್ತಿರದ ಬಂದರುಗಳಿಗಿಂತ ಅನುಕೂಲ ಸ್ಥಿತಿಯನ್ನು ಕಲ್ಪಿಸಿತು. ಇದರಿಂದಾಗಿ ಈ ನಗರವು ಅತಿ ಶೀಘ್ರದಲ್ಲಿ ಬೆಳವಣಿಗೆ ಕಂಡಿತು. ಇದು ಪೆಸಿಫಿಕ್ ವಾಯುವ್ಯದಲ್ಲಿ ೧೯ನೇ ಶತಮಾನದಲ್ಲಿ ಬಹುಕಾಲದವರೆಗೆ ೧೮೯೦ರವರೆಗೆ ಪ್ರಮುಖ ಬಂದರಾಗಿತ್ತು. ಸಿಯಾಟಲ್‌ನ ಆಳಸಮುದ್ರದ ಬಂದರು ಈ ನಗರದ ಉಳಿದ ಪ್ರದೇಶಕ್ಕೆ ರೈಲಿನ ಮೂಲಕ ಸಂಪರ್ಕ ಹೊಂದಿದಾಗ,ಕೊಲಂಬಿಯಾ ನದಿಯ ನೆಚ್ಚಲಾಗದ ಯಾನದ ಬದಲಿಗೆ ಒಳನಾಡಿನ ಮಾರ್ಗದ ಸೌಲಭ್ಯ ಸಿಕ್ಕಿತು.
ಸ್ಥಳದ ಸ್ವರೂಪ
ಪೋರ್ಟ್‌ಲ್ಯಾಂಡ್‌ ಒರೆಗಾನ್‌‌ನ ಅತಿಹೆಚ್ಚು ಜನಸಂಖ್ಯೆಯ ಪ್ರದೇಶ ವಿಲ್ಲಾಮೆಟ್ಟೆ ಕಣಿವೆಯ ಉತ್ತರದ ಕೊನೆಯಲ್ಲಿ ಕಂಡುಬರುತ್ತದೆ. ಆದರೂ ಮಹಾನಗರವು ಸಾಂಸ್ಕೃತಿಕವಾಗಿ ಮತ್ತು ರಾಜಕೀಯವಾಗಿ ಕಣಿವೆಯ ಉಳಿದ ಪ್ರದೇಶಕ್ಕಿಂತ ಭಿನ್ನವಾಗಿದೆ ಹಾಗೂ ಸ್ಥಳೀಯ ಸಂಪ್ರದಾಯವು ಪೋರ್ಟ್‌ಲ್ಯಾಂಡ್‌ನ್ನು ಕಣಿವೆಯ ಪ್ರದೇಶದಿಂದ ಹೊರಗುಳಿಸುತ್ತದೆ. ಪೋರ್ಟ್‌ಲ್ಯಾಂಡ್‌ ಹೆಚ್ಚುಕಡಿಮೆ ಸಂಪೂರ್ಣವಾಗಿ ಮುಲ್ಟ್‌ನೋಮಾ ಕೌಂಟಿಯೊಳಗೆ ಇದ್ದರೂ, ಇದರ ಕೆಲವು ಭಾಗಗಳು ಕ್ಲ್ಯಾಕಮಾಸ್‌ ಮತ್ತು ವಾಷಿಂಗ್ಟನ್‌ ಕೌಂಟಿಗಳಲ್ಲಿದ್ದು, ಮಧ್ಯ-೨೦೦೫ರಲ್ಲಿ ಇಲ್ಲಿ ಅನುಕ್ರಮವಾಗಿ ೭೮೫ ಮತ್ತು ೧,೪೫೫ರಷ್ಟು ಜನಸಂಖ್ಯೆಯಿತ್ತು ಎಂದು ಅಂದಾಜಿಸಲಾಗಿದೆ. ವಿಲ್ಲಾಮೆಟ್ಟೆ ನದಿಯು ಈ ನಗರ ಕೇಂದ್ರದ ಮೂಲಕ ಉತ್ತರಕ್ಕೆ ಹರಿದು, ನಗರದ ಪೂರ್ವ ಮತ್ತು ಪಶ್ಚಿಮ ಭಾಗಗಳನ್ನು ಬೇರ್ಪಡಿಸುತ್ತದೆ. ನಂತರ ವಾಯುವ್ಯಕ್ಕೆ ತಿರುಗಿ ಕೊಲಂಬಿಯಾ ನದಿಯನ್ನು (ಇದು ವಾಷಿಂಗ್ಟನ್‌ ರಾಜ್ಯವನ್ನು ಒರೆಗಾನ್‌‌ನಿಂದ ಬೇರ್ಪಡಿಸುವ) ಸೇರುತ್ತದೆ. ಇದು ನಗರದ ಉತ್ತರಕ್ಕೆ ಅತಿ ಕಡಿಮೆ ದೂರವಾಗಿದೆ.
ಯುನೈಟೆಡ್ ಸ್ಟೇಟ್ಸ್ ಸೆನ್ಸಸ್ ಬ್ಯೂರೊ ಪ್ರಕಾರ, ಈ ನಗರದ ಒಟ್ಟು ವಿಸ್ತೀರ್ಣ ೧೪೫.೪ sq mi (೩೭೬.೫ km²)ನಷ್ಟಾಗಿದೆ. ಅದರಲ್ಲಿ ೧೩೪.೩ sq mi (೩೪೭.೯ km²)ರಷ್ಟು ಭೂಭಾಗವು ಹಾಗೂ ೧೧.೧ sq mi (೨೮.೬ km²) ಅಥವಾ ೭.೬%ರಷ್ಟು ನೀರು ಆವರಿಸಿದೆ.
ಪೋರ್ಟ್‌ಲ್ಯಾಂಡ್‌ ಬೋರಿಂಗ್ ಲಾವ ಫೀಲ್ಡ್ ಎನ್ನುವ ಆರಿಹೋದ ಪ್ಲಿಯೊ-ಪ್ಲೈಸ್ಟೊಸೀನ್ ಜ್ವಾಲಾಮುಖಿ ಪ್ರದೇಶದ ತುದಿಯಲ್ಲಿ ಕಂಡುಬರುತ್ತದೆ. ಬೋರಿಂಗ್ ಲಾವ ಫೀಲ್ಡ್ ಮೌಂಟ್ ಟ್ಯಾಬರ್‌‌ನಂತಹ ಸುಮಾರು ೩೨ ಬೂದಿಯ ಶಂಕುವಿನಾಕಾರದ ದಿಬ್ಬಗಳನ್ನು ಒಳಗೊಂಡಿದೆ ಹಾಗೂ ಇದರ ಕೇಂದ್ರ ಆಗ್ನೇಯ ಪೋರ್ಟ್‌ಲ್ಯಾಂಡ್‌ನಲ್ಲಿದೆ. ಪೋರ್ಟ್‌ಲ್ಯಾಂಡ್‌ನ ಪೂರ್ವದಲ್ಲಿರುವ ಸುಪ್ತ ಆದರೆ ಹೆಚ್ಚು ಕ್ರಿಯಾಶೀಲವಾಗಿರುವ ಅಗ್ನಿಪರ್ವತ ಮೌಂಟ್ ಹುಡ್‌ ಶುಭ್ರ ವಾಯುಗುಣದಲ್ಲಿ ನಗರದ ಹೆಚ್ಚಿನ ಭಾಗದಿಂದ ಸ್ಷಷ್ಟವಾಗಿ ಗೋಚರಿಸುತ್ತದೆ. ವಾಷಿಂಗ್ಟನ್‌‌ನ ಉತ್ತರಕ್ಕಿರುವ ಕ್ರಿಯಾಶೀಲ ಅಗ್ನಿಪರ್ವತ ಮೌಂಟ್ ಸೇಂಟ್ ಹೆಲೆನ್ಸ್‌ ಈ ನಗರದಲ್ಲಿನ ಹೆಚ್ಚು-ಎತ್ತರದ ಪ್ರದೇಶಗಳಿಂದ ಕಾಣಿಸುತ್ತದೆ. 1980ರ ಮೇ 18ರ ಉಗುಳುವಿಕೆ ನಂತರ ಇದು ಜ್ವಾಲಾಮುಖಿಯ ಬೂದಿಯನ್ನು ನಗರದಲ್ಲಿ ಚಿಮ್ಮಿಸುವಷ್ಟು ತೀರಾ ಹತ್ತಿರಕ್ಕೆ ಬಂದಿತ್ತು.
ವಾಯುಗುಣ
ಪೋರ್ಟ್‌ಲ್ಯಾಂಡ್‌ ಸಮಶೀತೋಷ್ಣವಲಯದ ವಾಯುಗುಣವನ್ನು ಹೊಂದಿದೆ. ಅಲ್ಲಿ ಸಾಧಾರಣ, ಆರ್ದ್ರತೆಯಿರುವ ಚಳಿಗಾಲ ಮತ್ತು ಹೆಚ್ಚುಕಡಿಮೆ ಶುಷ್ಕ, ಬೆಚ್ಚಗಿನ ಬೇಸಿಗೆಕಾಲದೊಂದಿಗೆ ಸಾಮಾನ್ಯವಾಗಿ ಸಾಗರದ ಅಥವಾ ಸಮುದ್ರದ ಕರಾವಳಿಯ ಹವಾಗುಣವಿರುತ್ತದೆ. ಪೆಸಿಫಿಕ್ ವಾಯುವ್ಯದಂತೆ, ಕಾಪ್ಪೆನ್ ವಾಯುಗುಣದ ವರ್ಗೀಕರಣದ ಪ್ರಕಾರ ಇದು ತಂಪಾದ, ಶುಷ್ಕ-ಬೇಸಿಗೆಯ ಉಪೋಷ್ಣವಲಯದಲ್ಲಿ (Csb ) ಬರುತ್ತದೆ. ಇಲ್ಲಿ ಹೆಚ್ಚುಕಡಿಮೆ ಶುಷ್ಕ ಬೇಸಿಗೆಯಿರುವುದರಿಂದ, ಇದನ್ನು ತಣ್ಣಗಿನ-ಬೇಸಿಗೆಯ ಮೆಡಿಟರೇನಿಯನ್ ಎಂದೂ ಕರೆಯುತ್ತಾರೆ. ಟ್ರೆವಾರ್ಥದಂತಹ ಇತರ ವಾಯುಗುಣದ ವರ್ಗೀಕರಣ ವ್ಯವಸ್ಥೆಗಳು, ಇದನ್ನು ಸಾಗರದ ವಲಯದಲ್ಲಿ (Do )ದೃಢವಾಗಿ ಇರಿಸುತ್ತವೆ.
ಪೋರ್ಟ್‌ಲ್ಯಾಂಡ್‌ನಲ್ಲಿ ಬೇಸಿಗೆಯು ಬೆಚ್ಚಗಿದ್ದು, ಹೆಚ್ಚು ಬಿಸಿಲಿರುತ್ತದೆ ಮತ್ತು ಸ್ವಲ್ಪಮಟ್ಟಿಗೆ ಶುಷ್ಕವಾಗಿರುತ್ತದೆ. ಇಲ್ಲಿ ಜುಲೈನಲ್ಲಿ ಉಷ್ಣಾಂಶವು ಹೆಚ್ಚೆಂದರೆ ಸರಿಸುಮಾರು ೮೧ °F (೨೭ °C)ನಷ್ಟಿರುತ್ತದೆ ಹಾಗೂ ತಿಂಗಳ ಕೊನೆಯಲ್ಲಿ ಕಡಿಮೆಯೆಂದರೆ ೫೮ °F (೧೪ °C)ನಷ್ಟಿರುತ್ತದೆ. ಇದರ ಒಳನಾಡಿದ ಸ್ಥಳ ಮತ್ತು ಸಮುದ್ರದ ತಂಪಾದ ಮಾರುತದ ಅನುಪಸ್ಥಿತಿಯಲ್ಲಿ, ಬಿಸಿಗಾಳಿಯು ಬೀಸುತ್ತದೆ (ನಿರ್ದಿಷ್ಟವಾಗಿ ಜುಲೈ ಮತ್ತು ಆಗಸ್ಟ್ ತಿಂಗಳಲ್ಲಿ). ಇದರಿಂದ ಗಾಳಿಯ ತಾಪಮಾನವು ಸುಮಾರು ೧೦೦ °F (೩೮ °C)ನಷ್ಟಕ್ಕೆ ಏರುತ್ತದೆ. ಇಲ್ಲಿ ಚಳಿಗಾಲವು ಸಾಧಾರಣ ಮಟ್ಟದಿಂದ ಹಿಡಿದು ಹೆಚ್ಚು ತಂಪಾಗಿರುತ್ತದೆ ಹಾಗೂ ತುಂಬಾ ಆರ್ದ್ರತೆಯಿಂದ ಕೂಡಿರುತ್ತದೆ. ಚಳಿಯು ಜನವರಿಯಲ್ಲಿ ಹೆಚ್ಚೆಂದರೆ ೪೬ °F (೮ °C)ನಷ್ಟಿರುತ್ತದೆ ಮತ್ತು ಕಡಿಮೆಯೆಂದರೆ ೩೭ °F (೩ °C)ನಷ್ಟಿರುತ್ತದೆ. ವಸಂತಕಾಲದಲ್ಲಿ ಊಹಿಸಲಾಗದ ಹವಾಗುಣವಿರುತ್ತದೆ. ಸ್ವಲ್ಪಕಾಲ ಬೆಚ್ಚಗಿದ್ದು, ಕೆಲವೊಮ್ಮೆ ಕ್ಯಾಸ್ಕೇಡ್ ವಲಯದಿಂದ ಗುಡುಗು ಸಿಡಿಲಿನಿಂದ ಕೂಡಿದ ಭಾರಿ ಮಳೆಯಾಗುತ್ತದೆ. ಮಧ್ಯ ಪೋರ್ಟ್‌ಲ್ಯಾಂಡ್‌ನಲ್ಲಿ ಮಳೆಯು ಪ್ರಮಾಣವು ಪ್ರತಿ ವರ್ಷ 37.5 inನಷ್ಟಿರುತ್ತದೆ. ಪೋರ್ಟ್‌ಲ್ಯಾಂಡ್‌ನಲ್ಲಿ ವರ್ಷದ ೧೫೫ ದಿನಗಳ ಕಾಲ ಗಮನಾರ್ಹ ಮಟ್ಟದಲ್ಲಿ ನೀರಿನ ಪ್ರಮಾಣಬೀಳುತ್ತದೆ. ತಣ್ಣಗಿನ ಅವಧಿಯು ದೀರ್ಘಕಾಲವಿರುವುದಿಲ್ಲ ಹಾಗೂ ಹಿಮಪಾತವು ವರ್ಷಕ್ಕೆ ಕೆಲವು ಬಾರಿ ಮಾತ್ರ ಸಂಭವಿಸುತ್ತದೆ. ಆದರೂ ಕೊಲಂಬಿಯಾ ರಿವರ್ ಜಾರ್ಜ್‌ನಿಂದ ಬೀಸುವ ಶೀತಗಾಳಿಯಿಂದಾಗಿ ನಗರದಲ್ಲಿ ಹೆಚ್ಚು ಹಿಮಪಾತವಾಗುತ್ತದೆ ಮತ್ತು ಮಂಜು ಸುರಿಯುತ್ತದೆ. ನಗರದ ಚಳಿಗಾಲದ ಒಟ್ಟು ಹಿಮಪಾತವು ಅಲ್ಪ ಪ್ರಮಾಣದಿಂದ ಹಿಡಿದು ೧೮೯೨-೯೩ರಲ್ಲಿ ೬೦.೯ ಇಂಚುಗಳಷ್ಟು (೧೫೪.೭ ಸೆಂ.ಮೀ) ಏರಿದೆ. ಪೋರ್ಟ್‌ಲ್ಯಾಂಡ್‌ನಲ್ಲಿ ದಾಖಲಾದ ಕನಿಷ್ಠ ತಾಪಮಾನವೆಂದರೆ −೩ °F (−೧೯ °C). ಇದು ೧೯೫೦ರ ಫೆಬ್ರವರಿ ೨ರಂದು ಕಂಡುಬಂದಿತು. ಇಲ್ಲಿ ದಾಖಲಾದ ಅತ್ಯಂತ ಗರಿಷ್ಠ ತಾಪಮಾನವೆಂದರೆ ೧೦೭ °F (೪೨ °C). ಇದು ೧೯೬೫ರ ಜುಲೈ ೩೦ರಲ್ಲಿ ಮಾತ್ರವಲ್ಲದೆ ೧೯೮೧ರ ಆಗಸ್ಟ್ ೮ರಂದು ಮತ್ತು ೧೯೮೧ರ ಆಗಸ್ಟ್ ೧೦ರಂದು ಕಂಡುಬಂದಿತು. ೧೦೦ °F (೩೮ °C)ನಷ್ಟು ತಾಪಮಾನವು ಮೇಯಿಂದ ಸೆಪ್ಟೆಂಬರ್‌ವರೆಗಿನ ಎಲ್ಲಾ ತಿಂಗಳಲ್ಲಿ ಕಂಡುಬರುತ್ತದೆ.
ನಗರದೃಶ್ಯ
ಪೋರ್ಟ್‌ಲ್ಯಾಂಡ್‌ ವಿಲ್ಲಾಮೆಟ್ಟೆ ನದಿಯನ್ನು ಕೊಲಂಬಿಯಾ ನದಿಯೊಂದಿಗೆ ಸಂಗಮವಾಗುವ ಪ್ರದೇಶದ ಹತ್ತಿರದಲ್ಲಿ ವ್ಯಾಪಿಸಿಕೊಂಡಿದೆ. ಒತ್ತಾಗಿರುವ ಮತ್ತು ಹಿಂದೆ-ಅಭಿವೃದ್ಧಿಹೊಂದಿದ ಪಶ್ಚಿಮದ ಭಾಗವು ಹೆಚ್ಚಾಗಿ ವೆಸ್ಟ್ ಹಿಲ್ಸ್ (ಟ್ವಾಲಟಿನ್ ಪರ್ವತಗಳು)ನಿಂದ ಆವರಿಸಲ್ಪಟ್ಟಿದೆ. ಆದರೂ ಇದು ವಾಷಿಂಗ್ಟನ್‌ ಕೌಂಟಿ ಗಡಿಯವರೆಗೆ ವಿಸ್ತರಿಸಿದೆ. ಇದರ ಸಮತಟ್ಟಾದ ಪೂರ್ವದ ಭಾಗವು ಗ್ರೆಶಮ್‌ನ ಉಪನಗರದ ಗಡಿಯವರೆಗೆ ಸುಮಾರು ೧೮೦ ಬ್ಲಾಕುಗಳಾಗಿ ಹರಡಿಕೊಂಡಿದೆ. ಗ್ರಾಮೀಣ ಮುಲ್ಟ್ನೊಮಾಹ್ ಕೌಂಟಿಯು ಪೂರ್ವದವರೆಗೂ ವಿಸ್ತರಿಸಿದೆ. ೧೮೯೧ರಲ್ಲಿ ಪೋರ್ಟ್‌ಲ್ಯಾಂಡ್‌, ಆಲ್ಬಿನಾ ಮತ್ತು ಪೂರ್ವ ಪೋರ್ಟ್‌ಲ್ಯಾಂಡ್‌‌ನ ನಗರಗಳು ಒಟ್ಟುಗೂಡಿದವು ಹಾಗೂ ಅವುಗಳ ಒಂದೇ ನಕಲಿ ಹೆಸರಿನ ರಸ್ತೆಗಳಿಗೆ ಹೊಸ ಹೆಸರುಗಳನ್ನು ನೀಡಲಾಯಿತು. ೧೯೩೧ರ ಸೆಪ್ಟೆಂಬರ್ ೨ರ "ಮಹಾ ಹೊಸಸಂಖ್ಯೆ ನಮೂದು" ರಸ್ತೆಗಳಿಗೆ ಹೆಸರಿಡುವ ವ್ಯವಸ್ಥೆಯನ್ನು ಪ್ರಮಾಣಬದ್ಧಗೊಳಿಸಿತು ಹಾಗೂ ಮನೆಗಳ ಸಂಖ್ಯೆಗಳನ್ನು ಪ್ರತಿ ಬ್ಲಾಕ್‌ನ ೨೦ರಿಂದ ಪ್ರತಿ ಬ್ಲಾಕ್‌ನ ೧೦೦ರವರೆಗೆ ಬದಲಾಯಿಸಿತು. ಇದು ಪೋರ್ಟ್‌ಲ್ಯಾಂಡ್‌ಅನ್ನು ಐದು ವಿಭಾಗಗಳಾಗಿ ವಿಂಗಡಿಸಿತು: ನೈಋತ್ಯ, ಆಗ್ನೇಯ, ವಾಯುವ್ಯ, ಉತ್ತರ ಮತ್ತು ಈಶಾನ್ಯ. ಬರ್ನ್‌ಸೈಡ್ ಸ್ಟ್ರೀಟ್ ಉತ್ತರ ಮತ್ತು ದಕ್ಷಿಣವಾಗಿ ಹಾಗೂ ವಿಲ್ಲಾಮೆಟ್ಟೆ ನದಿಯು ಪೂರ್ವ ಮತ್ತು ಪಶ್ಚಿಮವಾಗಿ ವಿಭಾಗಿಸುತ್ತದೆ.ಬರ್ನ್‌ಸೈಡ್ ಉತ್ತರಕ್ಕೆ ಪಶ್ಚಿಮದ ಐದು ಬ್ಲಾಕ್‌ಗಳನ್ನು ನದಿಯು ತಿರುಗಿಸುತ್ತದೆ. ಆ ಸ್ಥಾನದಲ್ಲಿ ವಿಲಿಯಮನ್ಸ್ ಅವೆನ್ಯೂವನ್ನು ವಿಭಜಕವನ್ನಾಗಿ ಬಳಸಲಾಗಿದೆ. ಉತ್ತರದ ಭಾಗವು ವಿಲಿಯಮ್ಸ್ ಅವೆನ್ಯೂ ಮತ್ತು ಪಶ್ಚಿಮದ ವಿಲ್ಲಾಮೆಟ್ಟೆ ನದಿಯ ಮಧ್ಯದಲ್ಲಿ ಕಂಡುಬರುತ್ತದೆ.
ಪಶ್ಚಿಮದ ಭಾಗದಲ್ಲಿ ರಿವರ್‌ಪ್ಲೇಸ್, ಜಾನ್ಸ್ ಲ್ಯಾಂಡಿಂಗ್ ಮತ್ತು ದಕ್ಷಿಣದ ಜಲಾಭಿಮುಖ ಜಿಲ್ಲೆಗಳು "ಸಿಕ್ಸ್ತ್ ಕ್ವಾಡ್ರಂಟ್(ಆರನೇ ಚತುರ್ಥ)"ನಲ್ಲಿ ಕಂಡುಬರುತ್ತವೆ. ಇಲ್ಲಿ ವಿಳಾಸಗಳು ಪಶ್ಚಿಮದಿಂದ ಪೂರ್ವಕ್ಕೆ ನದಿಯೆಡೆಗೆ ಏರುತ್ತಾ ಹೋಗುತ್ತವೆ. ಈ "ಸಿಕ್ಸ್ತ್ ಕ್ವಾಡ್ರಂಟ್" ಪಶ್ಚಿಮದಲ್ಲಿ ನೈಟೊ ಪಾರ್ಕ್‌ವೇ ಮತ್ತು ಬಾರ್ಬರ್ ಬೌಲೆವಾರ್ಡ್, ಉತ್ತರದಲ್ಲಿ ಮಾಂಟ್ಗೊಮರಿ ಸ್ಟ್ರೀಟ್ ಹಾಗೂ ದಕ್ಷಿಣದಲ್ಲಿ ನೇವಡಾ ಸ್ಟ್ರೀಟ್‌ನಿಂದ ಆವರಿಸಲ್ಪಟ್ಟಿದೆ. ಈ ಪ್ರದೇಶದಲ್ಲಿನ ಪೂರ್ವ-ಪಶ್ಚಿಮದ ವಿಳಾಸಗಳನ್ನು ಸೊನ್ನೆಯಿಂದ ಆರಂಭಿಸಿ ಸೂಚಿಸಲಾಗುತ್ತದೆ. (ಅಂದರೆ ೦೨೪೬ SW ಕ್ಯಾಲಿಫೋರ್ನಿಯಾ ಸ್ಟ್ರೀಟ್ ಮತ್ತು ೨೪೬ SW ಕ್ಯಾಲಿಫೋರ್ನಿಯಾ ಸ್ಟ್ರೀಟ್ ಒಂದೇ ಅಲ್ಲ. ಆದರೆ ಹೆಚ್ಚಿನ ನಕ್ಷೆ ರಚಿಸುವ ವ್ಯವಸ್ಥೆಗಳು ಈ ಎರಡು ಭಿನ್ನ ವಿಳಾಸಗಳ ವ್ಯತ್ಯಾಸ ಗುರುತಿಸುವುದಿಲ್ಲ.)
ಉದ್ಯಾನಗಳು ಮತ್ತು ತೋಟಗಳು
ಪೋರ್ಟ್‌ಲ್ಯಾಂಡ್‌ ಅದರ ಉದ್ಯಾನಗಳಿಗೆ ಮತ್ತು ತೆರೆದ ಜಾಗಗಳನ್ನು ರಕ್ಷಿಸುವ ಪರಂಪರೆಗೆ ಬಹು ಜನಪ್ರಿಯವಾಗಿದೆ. ಉದ್ಯಾನಗಳು ಮತ್ತು ಹಸಿರು ಉಳಿಸುವ ಯೋಜನೆಗಳು ಜಾನ್ ಆಲ್ಮ್‌ಸ್ಟೆಡ್‌ನ ೧೯೦೩ರ ರಿಪೋರ್ಟ್ ಟು ದಿ ಪೋರ್ಟ್‌ಲ್ಯಾಂಡ್‌ ಪಾರ್ಕ್ ಬೋರ್ಡ್ ‌ನಷ್ಟು ಹಿಂದಿನ ಇತಿಹಾಸವನ್ನು ಹೊಂದಿವೆ. ೧೯೯೫ರಲ್ಲಿ ಪೋರ್ಟ್‌ಲ್ಯಾಂಡ್‌ ಮಹಾನಗರದ ಮತದಾರರು ಮೀನು, ವನ್ಯಜೀವಿಗಳು ಮತ್ತು ಜನರಿಗಾಗಿ ಅಮೂಲ್ಯ ನೈಸರ್ಗಿಕ ಪ್ರದೇಶಗಳನ್ನು ಪಡೆಯಲು ಪ್ರಾದೇಶಿಕ ಕರಾರಿಗೆ ಅನುಮೋದನೆ ನೀಡಿದರು. ಹತ್ತು ವರ್ಷಗಳ ನಂತರ, 8100 acreಗಿಂತಲೂ ಹೆಚ್ಚು ಪರಿಸರದ ದೃಷ್ಟಿಯಿಂದ ಮೌಲ್ಯಯುತ ನೈಸರ್ಗಿಕ ಪ್ರದೇಶಗಳನ್ನು ಖರೀದಿಸಲಾಯಿತು ಹಾಗೂ ಅವುಗಳನ್ನು ಅಭಿವೃದ್ಧಿ ಹೊಂದುವುದರಿಂದ ಶಾಶ್ವತವಾಗಿ ರಕ್ಷಿಸಲಾಯಿತು.
ಹೊಂದಿಕೊಂಡಿರುವ ರಾಜ್ಯಗಳ U.S.ನಲ್ಲಿ ಗಡಿಪ್ರದೇಶಗಳಲ್ಲಿ ಆರಿಹೋದ ಅಗ್ನಿಪರ್ವತಗಳನ್ನು ಹೊಂದಿರುವ ಕೇವಲ ಮೂರು ನಗರಗಳಲ್ಲಿ ಪೋರ್ಟ್‌ಲ್ಯಾಂಡ್‌ ಒಂದಾಗಿದೆ (ಉಳಿದವು ಮಿಸ್ಸಿಸಿಪ್ಪಿಯ ಜ್ಯಾಕ್ಸನ್ ಮತ್ತು ಒರೆಗಾನ್‌ನ ಬೆಂಡ್‌). ಮೌಂಟ್ ಟ್ಯಾಬರ್‌ ಪಾರ್ಕ್ ಅದರ ನೈಸರ್ಗಿಕ ದೃಶ್ಯಗಳಿಗೆ ಮತ್ತು ಐತಿಹಾಸಿಕ ಜಲಾಶಯಗಳಿಗೆ ಹೆಸರುವಾಸಿಯಾಗಿದೆ.
ಫೋರೆಸ್ಟ್ ಪಾರ್ಕ್ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ನಗರದೊಳಗಿರುವ ಅತ್ಯಂತ ದೊಡ್ಡ ಅರಣ್ಯಪ್ರದೇಶದ ಉದ್ಯಾನವನವಾಗಿದೆ. ಇದು ೫,೦೦೦ ಎಕರೆಗಳಿಗಿಂತಲೂ (೨೦ km²) ಹೆಚ್ಚು ಪ್ರದೇಶವನ್ನು ಆವರಿಸಿದೆ. ಪೋರ್ಟ್‌ಲ್ಯಾಂಡ್‌ ಪ್ರಪಂಚದಲ್ಲೇ ಅತಿಸಣ್ಣ ಉದ್ಯಾನ ಮಿಲ್ಲ್ ಎಂಡ್ಸ್ ಪಾರ್ಕ್‌ಗೂ (ಎರಡು-ಅಡಿ-ವ್ಯಾಸದ ವೃತ್ತದ ಉದ್ಯಾನದ ವಿಸ್ತೀರ್ಣವು ಕೇವಲ ಸುಮಾರು ೦.೩ ಚದರ ಮೀಟರ್‌ನಷ್ಟಿದೆ) ನೆಲೆಯಾಗಿದೆ. ವಾಷಿಂಗ್ಟನ್‌ ಪಾರ್ಕ್ ನಗರಮಧ್ಯದ ಪಶ್ಚಿಮಕ್ಕಿದೆ ಹಾಗೂ ಇದು ಒರೆಗಾನ್ ಜೂ, ಪೋರ್ಟ್‌ಲ್ಯಾಂಡ್‌ ಜಾಪನೀಸ್ ಗಾರ್ಡನ್ ಮತ್ತು ಇಂಟರ್‌ನ್ಯಾಷನಲ್ ರೋಸ್ ಟೆಸ್ಟ್ ಗಾರ್ಡನ್‌ ಮೊದಲಾದವುಗಳಿಗೆ ನೆಲೆಯಾಗಿದೆ. ಇದರ ಹತ್ತಿರದಲ್ಲಿ ಕೌನ್ಸಿಲ್ ಕ್ರೆಸ್ಟ್ ಪಾರ್ಕ್ ಇದೆ. ಇದು ಪೋರ್ಟ್‌ಲ್ಯಾಂಡ್‌ನ ಅತ್ಯಂತ ಎತ್ತರದ ಪ್ರದೇಶವಾಗಿದೆ.
ಪೋರ್ಟ್‌ಲ್ಯಾಂಡ್‌ನಲ್ಲಿರುವ ಮೂರು ಒರೆಗಾನ್ ಸ್ಟೇಟ್ ಪಾರ್ಕ್‌ಗಳಲ್ಲಿ ಟ್ರಿಯಾನ್ ಕ್ರೀಕ್ ಸ್ಟೇಟ್ ನ್ಯಾಚುರಲ್ ಏರಿಯಾ ಒಂದಾಗಿದೆ ಹಾಗೂ ಇದು ಅತಿ ಪ್ರಸಿದ್ಧವಾಗಿದೆ; ಇದು ಸ್ಟೀಲ್‌ಹೆಡ್‌ನ ಒಂದು ಉಪನದಿಯನ್ನು ಹೊಂದಿದೆ. ಇತರ ಎರಡು ಸ್ಟೇಟ್ ಪಾರ್ಕ್‌ಗಳೆಂದರೆ - ವೆಸ್ಟ್‌ ಹಿಲ್ಸ್‌ನಲ್ಲಿರುವ ವಿಲ್ಲಾಮೆಟ್ಟೆ ಸ್ಟೋನ್ ಸ್ಟೇಟ್ ಹೆರಿಟೇಜ್ ಮತ್ತು ಪೋರ್ಟ್‌ಲ್ಯಾಂಡ್‌ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ ಹತ್ತಿರ ಕೊಲಂಬಿಯಾ ನದಿಯ ದಡದಲ್ಲಿರುವಗೌರ್ನ್‌ಮೆಂಟ್ ಐಲ್ಯಾಂಡ್ ಸ್ಟೇಟ್ ರಿಕ್ರಿಯೇಶನ್ ಏರಿಯಾ.
ಸಂಸ್ಕೃತಿ ಮತ್ತು ಸಮಕಾಲೀನ ಜೀವನ
ಪೋರ್ಟ್‌ಲ್ಯಾಂಡ್‌ಅನ್ನು ಹೆಚ್ಚಾಗಿ "ಅಮೆರಿಕಾದಲ್ಲೇ ಅತ್ಯಂತ ಹೆಚ್ಚು ಹಸಿರು ನಗರ"ವೆಂದು ಕರೆಯುತ್ತಾರೆ ಹಾಗೂ ಇದು ಪ್ರಪಂಚದ ಪ್ರಮುಖ ೧೦ ಅತ್ಯಂತ ಹಸಿರು ನಗರಗಳ ಪಟ್ಟಿಯಲ್ಲಿ ಸೇರಿಕೊಂಡಿದೆ. ಪಾಪ್ಯುಲರ್ ಸೈನ್ಸ್ ಪೋರ್ಟ್‌ಲ್ಯಾಂಡ್‌ಗೆ ಅಮೆರಿಕಾದಲ್ಲೇ ಅತ್ಯಂತ ಹೆಚ್ಚು ಹಸಿರಾಗಿರುವ ನಗರವೆಂಬ ಹೆಸರು ನೀಡುವುದನ್ನು ಮುಂದುವರಿಸುತ್ತಾ ಬಂದಿದೆ ಹಾಗೂ ಗ್ರಿಸ್ಟ್  ನಿಯತಕಾಲಿಕವು ಇದನ್ನು ಪ್ರಪಂಚದಲ್ಲೇ ಎರಡನೇ ಅತ್ಯಂತ ಹೆಚ್ಚು ಹಸಿರಾಗಿರುವ ನಗರವೆಂದು ಪಟ್ಟಿಮಾಡಿದೆ. ಪೋರ್ಟ್‌ಲ್ಯಾಂಡ್‌ ಅಮೆರಿಕನ್ DIY ಯುವ ಸಂಸ್ಕೃತಿಯ ಕೇಂದ್ರವೆಂದು ಹೆಸರುವಾಸಿಯಾಗಿದೆ. ೧೯೮೦ರ ಉತ್ತರಾರ್ಧದಿಂದ ಇಂದಿನವರೆಗೆ ಪೋರ್ಟ್‌ಲ್ಯಾಂಡ್‌, ಪೋರ್ಟ್‌ಲ್ಯಾಂಡ್‌ ಝೈನ್ ಸಿಂಪೋಸಿಯಮ್ ‌ನಂತಹ ಕಾರ್ಯಕ್ರಮಗಳನ್ನು ನಡೆಸಿಕೊಡುವುದನ್ನೂ ಒಳಗೊಂಡಂತೆ ಝೈನ್-ಮಾಡುವಂತಹ ಚಟುವಟಿಕೆಗಳಿಗೆ ಪ್ರಮುಖ ಕೇಂದ್ರವಾಗಿದೆ. ಅಲ್ಲದೆ ಇದು ಮೈಕ್ರೊಕೋಸಮ್‌ನಂತಹ ಮುಖ್ಯ ಝೈನ್ ಹಂಚಿಕೆದಾರರಿಗೆ ನೆಲೆಯಾಗಿದೆ. ಪೋರ್ಟ್‌ಲ್ಯಾಂಡ್‌ನಲ್ಲಿ ೧೯೯೦ರ ದಶಕದಿಂದ DIY ಕರಕುಶಲ ಸಮುದಾಯದ ಸಂಖ್ಯೆಯೂ ಸ್ಫೋಟಿಸಿದೆ. ಈಗ ಅದು ಕ್ರಾಫ್ಟಿ ವಂಡರ್‌ಲ್ಯಾಂಡ್ ‌ನಂತಹ ಕಾರ್ಯಕ್ರಮಗಳನ್ನು ಮತ್ತು ನಿರಂತರ ಚರ್ಚ್ ಆಫ್ ಕ್ರಾಫ್ಟ್ ಸಭೆಗಳನ್ನು ನಡೆಸಿಕೊಡುತ್ತದೆ. ಅದು ನಿಟ್ಟನ್ ಕಿಟ್ಟನ್, SCRAP ಮುಂತಾದ ಮಳಿಗೆಗಳಿಗೆ ನೆಲೆಯಾಗಿದೆ ಹಾಗೂ ಬೋಲ್ಟ್, PDX ಸೀಮ್‌ಸ್ಟರ್ಸ್ ಡ್ರಾಪ್-ಇನ್ ಸ್ಯೂಯಿಂಗ್ ಸ್ಟುಡಿಯೊ, ಯಾರ್ನ್ ಗಾರ್ಡನ್ ಮತ್ತು ಮಧ್ಯಭಾಗದ ಫೈಬರ್ ಡಿಸ್ಟ್ರಿಕ್ಟ್ ನಂತಹ ಅನೇಕ ಸ್ವತಂತ್ರ ಸ್ವಾಮ್ಯದ ಮಳಿಗೆಗಳಿಗೆ ನೆಲೆಯಾಗಿದೆ. ಪೋರ್ಟ್‌ಲ್ಯಾಂಡ್‌ ತೀವ್ರ ಸ್ತ್ರೀಸಮಾನತಾವಾದಿ ಮತ್ತು ಸಲಿಂಗಕಾಮ ಪರವಾದ ಸಕ್ರಿಯ ಚಳವಳಿಗಳ ನೆಲೆಯಾಗಿದೆ. ಅಲ್ಲದೆ ಇದು ೧೯೭೫ರಲ್ಲಿ ಆರಂಭವಾದ ಹಾಗೂ ಇಂಪೀರಿಯಲ್ ಸೊವರಿನ್ ರೋಸ್ ಕೋರ್ಟ್ ಆಫ್ ಒರೆಗಾನ್‌‌ನ ಮಾದರಿಯಾಗಿರುವ ವರ್ಲ್ಡ್ಸ್ ಓಲ್ಡೆಸ್ಟ್ ಟೀನೇಜ್ ಡ್ರ್ಯಾಗ್ ಕ್ವೀನ್ ಪೆಜೆಂಟ್ ರೋಸ್ ಬಡ್ ಆಂಡ್ ಥೋರ್ನ್ ಪೆಜೆಂಟ್‌ನ ತವರೂರಾಗಿದೆ. ಈ ನಗರವು ಪೂರ್ವಸೂಚಿತವಾದ ಉಪಸಂಸ್ಕೃತಿಗಳ ಭಾಗವಾದ ಸ್ವಆಧಾರಿತ DIY ಸಂಸ್ಕೃತಿ ಕಾರ್ಯಚಟುವಟಿಕೆಗಳೂ ಒಳಗೊಂಡಂತೆ, ಪುಂಡರ, ತೀವ್ರವಾದಿಗಳ, ಒರಟು ಗೂಂಡಾಗಳ ಕ್ರಾಂತಿಕಾರಿ ಚಟುವಟಿಕೆಗಳು ಹಾಗು ಉಪಪ್ರಕಾರಗಳಿಗೆ ಕೇಂದ್ರವಾಗಿದೆ.
ಮನರಂಜನೆ ಮತ್ತು ಕಲಾ ಪ್ರದರ್ಶನ
ಹೆಚ್ಚಿನ ದೊಡ್ಡ ನಗರಗಳಂತೆ ಪೋರ್ಟ್‌ಲ್ಯಾಂಡ್‌ ಅನೇಕ ಕಲಾ-ಪ್ರದರ್ಶನ ಸಂಸ್ಥೆಗಳನ್ನು ಒಳಗೊಂಡಿದೆ, ಅವುಗಳೆಂದರೆ - ಒರೆಗಾನ್ ಬ್ಯಾಲೆ ಥಿಯೇಟರ್, ಒರೆಗಾನ್ ಸಿಂಫನಿ, ಪೋರ್ಟ್‌ಲ್ಯಾಂಡ್‌ ಸೆಂಟರ್ ಸ್ಟೇಜ್, ಪೋರ್ಟ್‌ಲ್ಯಾಂಡ್‌ ಬ್ಯಾರಖ್ ಆರ್ಕೇಸ್ಟ್ರಾ ಮತ್ತು ಪೋರ್ಟ್‌ಲ್ಯಾಂಡ್‌ ಒಪೇರಾ. ನ್ಯೂಯಾರ್ಕ್‌ನ ಆಫ್ ಬ್ರಾಡ್‌ವೇ ಅಥವಾ ಆಫ್-ಆಫ್-ಬ್ರಾಡ್‌ವೇಯಂತೆ ಇದು ಪೋರ್ಟ್‌ಲ್ಯಾಂಡ್‌ ಸೆಂಟರ್ ಸ್ಟೇಜ್, ಆರ್ಟಿಸ್ಟ್ಸ್ ರೆಪರ್ಟರಿ ಥಿಯೇಟರ್, ಮಿರಾಕಲ್ ಥಿಯೇಟರ್, ಸ್ಟಾರ್ಕ್ ರೇವಿಂಗ್ ಥಿಯೇಟರ್ ಮತ್ತು ಟಿಯರ್ಸ್ ಆಫ್ ಜಾಯ್ ಥಿಯೇಟರ್‌ನಂತಹ ಕೆಲವು ರಂಗವೇದಿಕೆಗಳನ್ನು ಹೊಂದಿದೆ. ಪೋರ್ಟ್‌ಲ್ಯಾಂಡ್‌ ಪ್ರಪಂಚದ ಏಕೈಕ HP ಲವ್‌ಕ್ರಾಫ್ಟ್ ಫಿಲ್ಮ್ ಫೆಸ್ಟಿವಲ್ ಅನ್ನು ಹಾಲಿವುಡ್ ಥಿಯೇಟರ್‌ನಲ್ಲಿ ಆಯೋಜಿಸುತ್ತದೆ.
ಪೋರ್ಟ್‌ಲ್ಯಾಂಡ್‌ ದ ಕಿಂಗ್ಸ್‌ಮೆನ್ ಮತ್ತು ಪಾಲ್ ರೆವೆರೆ ಆಂಡ್ ದ ರೈಡರ್ಸ್‌ ಎಂಬ ಎರಡು ಪ್ರಸಿದ್ಧ ವಾದ್ಯ-ವೃಂದಕ್ಕೆ ನೆಲೆಯಾಗಿದೆ. ಇವೆರಡೂ ಲೂಯಿ ಲೂಯಿಗೆ ಹೆಸರುವಾಸಿಯಾಗಿವೆ. ಇತರ ವ್ಯಾಪಕವಾಗಿ ಖ್ಯಾತಿಗಳಿಸಿದ ಸಂಗೀತ ತಂಡಗಳೆಂದರೆ - ದ ಡ್ಯಾಂಡಿ ವಾರ್‌ಹಾಲ್ಸ್, ಎವರ್‌ಕ್ಲೀನರ್, ಮಾಡೆಸ್ಟ್ ಮೌಸ್, ಪಿಂಕ್ ಮಾರ್ಟಿನಿ, ಸ್ಲೀಚರ್-ಕಿಡ್ನಿ, ದ ಶಿನ್ಸ್, ಬ್ಲಿಟ್ಜನ್ ಟ್ರ್ಯಾಪರ್, ದ ಡಿಸೆಂಬರಿಸ್ಟ್ಸ್ ಮತ್ತು ಇತ್ತೀಚಿನ ಎಲಿಯಟ್ ಸ್ಮಿತ್. ನಗರದ ಸ್ಯಾಟಿರಿಕಾನ್ ನೈಟ್‌ಕ್ಲಬ್ ಸಹ ತುಂಬಾ ಹೆಸರುವಾಸಿಯಾಗಿದೆ. ಇಲ್ಲಿ ಇತ್ತೀಚಿನ ನಿರ್ವಾನ ಫ್ರಂಟ್‌ಮ್ಯಾನ್ ಕುರ್ಟ್ ಕೊಬೇನ್ ಹಾಗೂ ರಾಕ್-ಸಂಗೀತಗಾರ್ತಿ ಕಾರ್ಟ್ನೆ ಲವ್ ಪರಸ್ಪರ ಭೇಟಿಯಾಗಿ, ಅಂತಿಮವಾಗಿ ವಿವಾಹವಾದರು.
ಈ ನಗರವು ಮ್ಯಾಟ್ ಗ್ರೋಯ್ನಿಂಗ್ (ದ ಸಿಂಪ್ಸನ್ಸ್ ) ಮತ್ತು ವಿಲ್ ವಿಂಟನ್ (ವಿಲ್ ವಿಂಟನ್ಸ್ ಎ ಕ್ಲೇಮೇಶನ್ ಕ್ರಿಸ್‌ಮಸ್ ಸೆಲೆಬ್ರೇಶನ್ ) ಮೊದಲಾದ ಪ್ರಸಿದ್ಧ ಆನಿಮೇಟರ್‌ಗಳಿಗೆ ಹಾಗೂ ಗುಸ್ ವ್ಯಾನ್ ಸ್ಯಾಂಟ್‌‌‌ನಂತಹ (ಗುಡ್ ವಿಲ್ ಹಂಟಿಂಗ್ (೧೯೯೭), ಮಿಲ್ಕ್  (೨೦೦೮)) ಚಲನಚಿತ್ರ ನಿರ್ಮಾಪಕರಿಗೆ ನೆಲೆಬೀಡಾಗಿದೆ. ಪೋರ್ಟ್‌ಲ್ಯಾಂಡ್‌ನ ಪ್ರಸಿದ್ಧ ನಟರೆಂದರೆ - ಸ್ಯಾಮ್ ಎಲಿಯಟ್ ಮತ್ತು ಸ್ಯಾಲಿ ಸ್ಟ್ರದರ್ಸ್. ಹೆವಿ ಮೆಟಲ್ ಮತ್ತು ಇತರ ನಿಯತಕಾಲಿಕಗಳ ವ್ಯಂಗ್ಯಚಿತ್ರಕಾರ ಡ್ಯಾನ್ ಸ್ಟೆಫನ್ ವಾಸಿಸುವುದು ಪೋರ್ಟ್‌ಲ್ಯಾಂಡ್‌ನಲ್ಲಿ.
ಪೋರ್ಟ್‌ಲ್ಯಾಂಡ್‌ನಲ್ಲಿ ಇತ್ತೀಚಿಗೆ ಚಿತ್ರೀಕರಿಸಿದ ಚಲನಚಿತ್ರಗಳೆಂದರೆ - ಎಕ್ಸ್‌ಟ್ರಾರ್ಡಿನರಿ ಮೆಜರ್ಸ್, ಬಾಡಿ ಆಫ್ ಎವಿಡೆನ್ಸ್ , ವಾಟ್ ದ ಬ್ಲೀಪ್ ಡು ವಿ ನೊ!? ,ದ ಹಂಟೆಡ್ , ಟ್ವಿಲೈಟ್ , ಪ್ಯಾರನಾಯ್ಡ್ ಪಾರ್ಕ್ , ವೆಂಡಿ ಆಂಡ್ ಲ್ಯೂಸಿ , ಫೀಸ್ಟ್ ಆಫ್ ಲವ್ ಮತ್ತು ಅನ್‌ಟ್ರೇಸೇಬಲ್. ಇಲ್ಲಿನ ಮನರಂಜನೆಯ ಒಂದು ವಿಭಿನ್ನ ಲಕ್ಷಣವೆಂದರೆ ಹೆಚ್ಚಿನ ಚಲನಚಿತ್ರಮಂದಿರಗಳು ಬಿಯರ್ ಪಾನೀಯವನ್ನು ಒದಗಿಸುತ್ತವೆ. ಹೆಚ್ಚಾಗಿ ಎರಡನೇ ಬಾರಿ-ಪ್ರದರ್ಶನದ ಅಥವಾ ಪುನಶ್ಚೇತನಗೊಂಡ ಚಿತ್ರಗಳ ಸಂದರ್ಭದಲ್ಲಿ ಹೀಗೆ ಮಾಡಲಾಗುತ್ತದೆ. ಇಂತಹ "ಬ್ರೂ ಆಂಡ್ ವ್ಯೂ" ಚಲನಚಿತ್ರಮಂದಿರಗಳಿಗೆ ಒಂದು ಪ್ರಮುಖ ಉದಾಹರಣೆಯೆಂದರೆ - ದ ಬಾಗ್ದಾದ್ ಥಿಯೇಟರ್ ಆಂಡ್ ಪಬ್.
ಲೆವರೇಜ್ ಮತ್ತು ಅಂಡರ್ ಸಸ್ಪೀಶನ್  ಇತ್ಯಾದಿ TV ಕಾರ್ಯಕ್ರಮಗಳನ್ನು ಇಲ್ಲಿ ಚಿತ್ರೀಕರಿಸಲಾಯಿತು.
ಲೇಖಕರು
ಪೋರ್ಟ್‌ಲ್ಯಾಂಡ್‌ನ ಪ್ರಸಿದ್ಧ ಲೇಖಕರೆಂದರೆ - ವಿಜ್ಞಾನ-ಕಾಲ್ಪನಿಕ ಲೇಖಕಿ ಉರ್ಸುಲಾ K. ಲೆ ಗ್ಯುಯಿನ್, ಈಕೆ ಅರ್ತ್‌ಸೀ ಕಾದಂಬರಿಗಳಿಗೆ, ಹೈನಿಶ್ ಸೈಕಲ್  ಮತ್ತು ಆರ್ಶಿನಿಯನ್ ಟೇಲ್ಸ್ ‌ಗೆ ಹೆಸರುವಾಸಿಯಾಗಿದ್ದಾಳೆ; ಉಲ್ಲಂಘನೆಯ-ಕಾಲ್ಪನಿಕ ಕಾದಂಬರಿಕಾರ ಚಕ್ ಪಲಾಹ್ನಾಯ್ಕ್, ಇವನು ಪ್ರಶಸ್ತಿ-ವಿಜೇತ ಕಾದಂಬರಿ ಫೈಟ್ ಕ್ಲಬ್ ‌ಗೆ ಜನಪ್ರಿಯವಾಗಿದ್ದಾನೆ; ಹಾಗೂ ಬೆವೆರ್ಲಿ ಕ್ಲಿಯರಿ, ಈಕೆ ಹೆನ್ರಿ ಹಗಿನ್ಸ್, ಅವನ ನಾಯಿ ರಿಬ್ಸಿ, ಬೀಟ್ರೈಸ್ "ಬೀಜಸ್" ಕ್ವಿಂಬಿ ಮತ್ತು ರಾಮೋನ ಕ್ವಿಂಬಿ ಮೊದಲಾದವರನ್ನು ಚಿತ್ರಿಸುವ ಮಕ್ಕಳ ಪುಸ್ತಕಗಳ ಪ್ರಸಿದ್ಧ ಸರಣಿಯ ಲೇಖಕಿ. ಕ್ಲಿಯರಿಯ ಪಾತ್ರಗಳು ವಾಸಿಸುವ ಕ್ಲಿಕಿಟ್ಯಾಟ್ ಸ್ಟ್ರೀಟ್ ಈಶಾನ್ಯ ಪೋರ್ಟ್‌ಲ್ಯಾಂಡ್‌ನಲ್ಲಿರುವ ನಿಜವಾದ ರಸ್ತೆಯಾಗಿದೆ. ಈ ಪಾತ್ರಗಳ ಪ್ರತಿಮೆಗಳು ಹತ್ತಿರದ ಗ್ರ್ಯಾಂಟ್ ಪಾರ್ಕ್‌ನಲ್ಲಿ ಕಂಡುಬರುತ್ತವೆ.
ಪ್ರವಾಸೋದ್ಯಮ
ಪೋರ್ಟ್‌ಲ್ಯಾಂಡ್‌ ವಿಭಿನ್ನ ಶೈಲಿಯ ಅನೇಕ ಕಲಾವಿದರಿಗೆ ಮತ್ತು ಕಲಾ ಸಂಸ್ಥೆಗಳಿಗೆ ನೆಲೆಯಾಗಿದೆ. ಈ ನಗರಕ್ಕೆ ೨೦೦೬ರಲ್ಲಿ ಅಮೆರಿಕನ್ ಸ್ಟೈಲ್ ನಿಯತಕಾಲಿಕವು U.S.ನಲ್ಲೇ ಹತ್ತನೇ ಅತ್ಯುತ್ತಮ ಬಿಗ್ ಸಿಟಿ ಆರ್ಟ್ಸ್ ಡೆಸ್ಟಿನೇಶನ್ ಎಂಬ ಹೆಸರು ನೀಡಿತು.
ಪೋರ್ಟ್‌ಲ್ಯಾಂಡ್‌ ಆರ್ಟ್ ಮ್ಯೂಸಿಯಂ ನಗರದ ಅತಿದೊಡ್ಡ ಕಲಾ ಸಂಗ್ರಹವನ್ನು ಹೊಂದಿದೆ ಹಾಗೂ ಇದು ಪ್ರತಿ ವರ್ಷ ಭಿನ್ನ ರೀತಿಯ ಪ್ರವಾಸಿ ವಸ್ತು ಪ್ರದರ್ಶನಗಳನ್ನು ಏರ್ಪಡಿಸುತ್ತದೆ. ಇತ್ತೀಚೆಗೆ ಆಧುನಿಕ ಮತ್ತು ಸಮಕಾಲೀನ ಕಲೆಯ ವಿಭಾಗದ ಸೇರ್ಪಡೆಯೊಂದಿಗೆ ಇದನ್ನು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಇಪ್ಪತ್ತೈದನೇ ಅತಿದೊಡ್ಡ ಮ್ಯೂಸಿಯಂಗಳಲ್ಲಿ ಒಂದಾಗಿಸಿದೆ. ಕಲಾವಸ್ತುಗಳ ಪ್ರದರ್ಶನ ಮಂದಿರಗಳು ನಗರದ ಮಧ್ಯಭಾಗದಲ್ಲಿ ಮತ್ತು ಪರ್ಲ್ ಡಿಸ್ಟ್ರಿಕ್ಟ್‌ನಲ್ಲಿ, ಮಾತ್ರವಲ್ಲದೆ ಆಲ್ಬರ್ಟಾ ಆರ್ಟ್ಸ್ ಡಿಸ್ಟ್ರಿಕ್ಟ್‌ನಲ್ಲಿ ಮತ್ತು ನಗರದಾದ್ಯಂತದ ಇತರ ಪ್ರದೇಶಗಳಲ್ಲಿ ವಿಪುಲವಾಗಿವೆ.
ಒರೆಗಾನ್ ಮ್ಯೂಸಿಯಂ ಆಫ್ ಸೈನ್ಸ್ ಆಂಡ್ ಇಂಡಸ್ಟ್ರಿ (OMSI)ಯು ವಿಲ್ಲಾಮೆಟ್ಟೆ ನದಿಯ ಪೂರ್ವ ತೀರದಲ್ಲಿ ಪೋರ್ಟ್‌ಲ್ಯಾಂಡ್‌ನ ಮಧ್ಯಭಾಗದಲ್ಲಿದೆ. ಇದು ಭೌತವಿಜ್ಞಾನ, ಜೀವ ವಿಜ್ಞಾನ, ಭೂವಿಜ್ಞಾನ, ತಂತ್ರಜ್ಞಾನ, ಖಗೋಳ ವಿಜ್ಞಾನ ಮತ್ತು ಆರಂಭಿಕ ಬಾಲ್ಯ ಶಿಕ್ಷಣ ಮೊದಲಾದವನ್ನು ಒಳಗೊಂಡ ವೈವಿಧ್ಯಮಯ ಸಕ್ರಿಯ ಪ್ರದರ್ಶನಗಳನ್ನು ಒಳಗೊಂಡಿವೆ. OMSI ಒಂದು OMNIMAX ಥಿಯೇಟರ್ಅನ್ನು ಹೊಂದಿದೆ ಹಾಗೂ ಇದು USS Blueback (SS-581) ಜಲಾಂತರ್ಗಾಮಿ ನೌಕೆ ನೆಲೆಯಾಗಿದೆ, ಇದನ್ನು ದ ಹಂಟ್ ಫಾರ್ ರೆಡ್ ಅಕ್ಟೋಬರ್ ಎಂಬ ಚಲನಚಿತ್ರದಲ್ಲಿ ಬಳಸಲಾಗಿದೆ.